Objavljen debi album benda Sindrom ,,Navodna ljubav''\nBend Sindrom nastao je početkom 2016.godine, iz želje da se autorskom muzikom iskaže bunt prema lošim stvarima koje okružuju mlade u društvu kao i da bi se ukazalo na njihove probleme, ali kroz optimističnu prizmu koja će ih motivisati da na svojim problemima rade. U svom radu ističu ljubav prema životu, muzici i druženju, u želji da publici prenesu snagu i optimizam i izazovu osmeh na licu.\n„Sindrom se putem simptomatičnih tema širi na sve slojeve društva u cilju razvoja kritičke misli kod pojedinaca i većih grupacija obuhvaćenih ovim sindromom novog poretka“. Članovi benda su Miomir Mikri Adamović (vokal i ritam gitara), Mihailo Mićko Đorđević (solo gitara i prateći vokal), Luka Jimmy Dodočić (bas gitara i prateći vokal), i Jelena Coja Vajović (bubnjevi). Nastupali su na Belgrade beer festu 2017.godine, učestvovali na Bunt rok festivalu – RTS 2017.godine gde su stigli i do finala, a ponosno ističu i da su bili deo Beer Gardena 2018., festivala Dev9t (2018, 2019), Bass player festivala (2018, 2019), Rokerijade kao i Gašinih akorda gde su bili i pobednici. Svirali su širom Srbije i delili bine sa nekim od najvećih domaćih bendova (Riblja Čorba, Mortal Kombat, Iskaz, Direktori, Samostalni Referenti, Trigger, Hadži prodane duše, Buč kesidi…).\n„Materijal koji se nalazi na albumu obeležava period sticanja iskustava kako u muzičkim vodama tako i u ovim našim životnim“ kažu članovi benda o svom novom izdanju i dodaju: „Iskustva su različita, a svako iskustvo nam probudi neko određeno osećanje koje mi kroz kreativnost želimo da iskažemo. Da li su to tuga, sreća, ljubav, bol ili neke druge prepreke u životu svih nas, publika to svakako može da oseti kroz naših 10 pesama na albumu. Ime albuma nismo dugo birali, ali nam je bilo potrebno vreme da shvatimo da stvari za koje smo mislili da su prave možemo nazvati upravo tako: 'Navodna ljubav'“.\nAlbum je snimljen u pančevačkom studiju „3x2“, produkciju potpisuju Stefan Gaćeša i Dejan Sredić a izdanje je objavljeno za „Take It Or Leave It Records“. CD izdanje „Navodna ljubav“ može se kupiti u radnji „Multimedija“ u Sremskoj, kao i u „Vulkanu“ i „Dallas Recordsu“ u Knez Mihailovoj ulici.\n„Tokom leta nas očekuje dosta nastupa, kako na festivalima tako i u klubovima širom Srbije i regiona, sviraćemo i u Kraljevu (Rock ordinacija, 11. Jul), Kragujevcu (Dom omladine, 12. Jul), Čačku (Mančula, 13.jul), Požegi (PoRock festival, 14.jul) i u Zemunu na Munzik fest-u (19.jul), i 16.avgusta smo na Beer festu, a to je tek početak...“ kaže Miomir Mikri Adamović i najavljuje za kraj ove godine povratak u studio i rad na novom materijalu.\nViše iz ove kategorije « Predstava "Ljubav do groba" Miodraga Ilića u Narodom muzeju Pančevo Koncert Akademskog orkestra ruskih narodnih instrumenata "Nekrasov" u Narodnom muzeju Pančevo »


Kojić: Karadžić i Mladić podržali odluku Parlamenta da odbaci Izvještaj o Srebrenici – mojKontakt portal – Radio Televizija Kontakt\nDirektor Republičkog centra za istraživanje rata i ratnih zločina Milorad Kojić boravi u Hagu u dvodnevnoj posjeti prvom predsjedniku Republike Radovanu Karadžiću i ratnom komandantu Vojske Republike Srpske generalu Ratku Mladiću.\nRazgovarali su o značaju borbe srpskog naroda, očuvanju Republike Srpske i o tome šta je potrebno uraditi u okviru žalbenog postupka.\nKaradžić i general Mladić su, kaže Kojić, izrazili zadovoljstvo njegovom posjetom, ističući da je ova institucija u prethodne četiri i po godine, bila na raspolaganju timovima odbrane.\nKaradžić i Mladić u potpunosti podržavaju odluku parlamenta Srpske da odbaci izvještaj Komisije o događajima u i oko Srebrenice u julu 1995. godine, kako bi se utvrdila puna istina i dokazala i srpska stradanja, rekao je direktor Kojić.\n“Imali smo priliku da provedemo šest časova u razgovoru o svim životnim pitanjima i potrebi ove generacije da sačuvamo ono što nam je dato, a to je, prije svega, Republika Srpska”, rekao je Kojić.\nOn je rekao da će posjetu nastaviti i sutra, dodajući da je Centar u posljednje četiri godine pomagao u procesima koji se vode, ne samo protiv Karadžića i Mladića, već i u procesima protiv Republike Srpske i srpskog naroda, jer se nametanjem kolektivne odgovornosti pokušava nametnuti i teza da Srpska ne postoji i da Srbi treba da budu dio nečeg što se zove unitarna BiH.\n“Imamo potrebu da sačuvamo Republiku Srpsku i naš identitet, što smo danas i zaključili, a to je moguće samo putem potpune istine”, naglasio je Kojić.\nOn je podsjetio da su devedesetih godina prošlog vijeka donošene teške odluke. “Najvažnije je da smo se izborili za postojanje Srpske i da nam je ostavljen zavjet da sačuvamo ono što je krvlju stečeno”, rekao je Kojić.


Milo Lompar u Trebinju - Promjene u kulturi su dalekosežnije od ideoloških | Trebinje Live\nMilo Lompar u Trebinju - Promjene u kulturi su dalekosežnije od ideoloških\nProfesor Filozofskog fakulteta u Beogradu Milo Lompar održao je večeras u amfiteatru Fakulteta za proizvodnju i menadžment u Trebinju predavanje na temu "Duh samoporicanja".\nLompar kaže da je pod pojmom "Duh samoporicanja" odredio jedno istorijsko i kulturno kretanje koje je prepoznao u 20. vijeku, a vezano je za nastojanje da se održi i različitim ideološkim sadržajima i vremenima, prikladno okolnostima, ispuni pojam srpske krivice.\n"U 20. veku je ključno da se pojam 'srpske krivice', kao kolektivnog obrazloženja istorijske situacije, prvo veže za odgovornost izbijanja Prvog svetskog rata, potom u doktrinama kominterne za ideologiju velikosrpske hegemonije, što je ostvareno u Titoističkoj Jugoslaviji, da bi na kraju po njenom raspadu ovaj pojam ponovo bio aktiviran primarnom odgovornošću za raspad Jugoslavije", pojasnio je Lompar.\nOn je kazao da su ovim Srbi ispali krivi za nastajanje, a zatim i za rasturanje Jugoslavije.\n"Duh samoporicanja je pounutrašnjivanje - prihvatanje spoljašnjeg nastojanja da se, umesto raščlanjivanja i proveravanja - prihvata i iz unutra obrazlaže na način koji proizvodi trajna i nepovoljna dejstva", dodao je Lompar.\nLompar je naveo da je ključno da se razumiju promjene koje se odigravaju u kulturi, jer one imaju imaju dalekosežniji učinak, za razliku od ideologija koje prolaze.\n"Kulturni učinci - nastojanja da se dezintegriše srpska kultura - predstavljaju trajni efekat ideoloških nametanja", podvukao je Lompar.\nPrema njegovim riječima, formula "duha samoporicanja" jeste "sve što je srpsko svesti na srbijansko, a ono što nije srbijansko vremenom da prestane da bude srpsko kao što je Njegoš, Andrić, Selimović".\n"Treba Gračanicu i Dečane izmestiti iz državne ingerencije Srbije u UNESKU, jer se na taj način proces kulturne legitimizacije Kosova i Metohije postavlja na sasvim drugu osnovu", rekao je Lompar, dodajući da su takvi efekti nepovratni, zbog čega treba da se vodi integralistička kulturna srpska politika - objedinjavanje kulturne politike srpskog naroda.\nTribinu su organizovali Srpsko prosvjetno i kulturno društvo „Prosvjeta“ Trebinje, Udruženje „Hercegovac“ Trebinje i Srpsko udruženje „Ćirilica“, uz podršku Grada Trebinja.


Turizam i poljoprivreda nose najviše potencijala za razvoj istočne Srbije - Turistički žurnal Turizam i poljoprivreda nose najviše potencijala za razvoj istočne Srbije - Turistički žurnal\n– Imamo preko 500 izvora mineralne tople vode i određene kapacitete, ali mnogo toga treba da se rekonstruiše – rekao je Gazdić na skupu u organizaciji Regionalne razvojne agencije Istočne Srbije na kome su predstavljeni potencijali ovog dela zemlje.\n– Očekujemo da ćemo do kraja godine u Srbiji imati gotovo 4 mlrd EUR investicija. Srbija se dobro kotira i po indeksu učinka ulaganja i po tome smo drugi u Evropi – rekao je Gazdić.\n– To još uvek nije nesavladiva prepreka, ali moramo da premostimo te izazove – naglasio je Gazdić.\n– Nemačka je uložila 15 mil EUR u promociju zaštite kulturne baštine i turističke ponude. Cilj nam je da se promovišu i zaštite najvažniji delovi kulturnog nasleđa, formira centar za posetioce u Feliks Romulijani, renovira Varoš kapija, a Rajačke pimnice kod Negotina budu uključe na UNESCO-vu listu kulturne baštine – objasnila je Piplica.\nStara planina predstavlja poslednji reon za ulaganje u planinski turizam u Evropi koji nije “nenapadnut” divljom gradnjom.\n– Tu zonu smo potpuno opremili planskom dokumentcijom za tri hotela sa čcetiri zvezdice i za aprtmanska naselja. Radićemo na tome da napravimo moderan turistički kompleks kao u Evropi – najavio je Đokić.


Povređena dva pešaka u saobraćaju\nTanjug 14. januara 2021. 07:24\nBEOGRAD – U Beogradu su tokom večeri povređene dve osobe u saobraćaju kao pešaci, a Hitna poći je između srede i četvrtka imala 100 intervencija od čega 11 na javnom mestu, rečeno je Tanjugu iz službe Hitne pomoći.\nU sredu uveče oko 19 časova dogodila se teška saobraćajna nesreća, u Bulevaru Kralja Aleksandra kod broja 193a – povređena je žena, pešak, i sa teškim telesnim povredama je prebačena na odeljenje reanimacije u Urgentni centar.\nSat vremena kasnije, na uglu Omladinskih brigada i Jurija Gagarina povređena je devojka (33), takođe pešak, i ona je prebačena u Urgeneni centar.\nŠto se tiče poziva Beograđanih vezanih za povišenu temperaturu ili simptoma koji ukazuju na kovid, iz Hitne pomoći su rekli da je broj poziva bio kao prethodnih dana.\nBG Hitna pomoć: Dva saobraćajna udesa, bez teže povređenih


Iz štampe izašla knjiga "Pozdravite otadžbinu"\nIz štampe izašla knjiga „Pozdravite otadžbinu“\nTanjug 15. septembra 2018. 11:10\nČAČAK – U Čačku je iz štampe upravo izašla knjiga „Pozdravite otadžbinu“ posvećena stogodišnjici proboja Solunskog fronta i junacima, događajima i piscima iz čačanskog kraja koji su bili u tom ratnom ognju ili svedočili o njemu.\nAutor je Gvozden Otašević, dopisnik „Politike“ iz Čačka i urednik „Glasa zapadne Srbije“, a izdavači Narodni muzej u Čačku i Udruženje medija i medijskih radnika.\nKnjiga sadrži i izuzetno vredno, fototipsko izdanje danas veoma retke povesnice u koju su dvojica sveštenika u Čačku, pre jednog veka, unela imena i stradanije svojih zemljaka.\nKako je do ove knjige došlo vidi se iz predgovora koji je, pod naslovom „Neprolazna slava“, napisao gradonačelnik Čačka Milun Todorović: „Najčasnijim stranama srpske nacionalne povesti navek pripadaju mučenici koji se nikad nisu vratili iz ratova za oslobođenje i ujedinjenje 1912-1918, i njihovi živi drugovi što su u jesen 1918. doneli zoru u uspravljenu Otadžbinu, izborivši se za krst časni i slobodu zlatnu“.\nDrugi deo knjige sadrži dva zapisa iz Čačka i Guče, s početka Velikog rata, jedan istoriografski koji je nastao na osnovu istraživanja Bogdana Trifunovića, drugi dokumentaristički iz pera slavnog srpskog komediografa Branislava Nušića, koji je priredila Milica Baković.\nTreći deo ove povesnice jesu pripovesti o junacima i zbitijima iz ratova za oslobođenje i ujedinjenje Srbije koje je u „Politici“ od 2014. do 2018. objavio dopisnik ovog lista iz Čačka Gvozden Otašević.


Više od polovine srednjoškolki je bilo izloženo onlajn komentarima seksualne sadržine, a svaka deseta je doživela da neko objavi njene fotografije, koje je toj osobi privatno poslala, pokazalo je istraživanje o digitalnom nasilju u partnerskim vezama mladih koje je sproveo Autonomni ženski centar. Najčešća posledica takvog ponašanja su bespomoćnost i strah.\nU istraživanju je učestvovalo 248 momaka i devojaka iz deset srednjih škola koje se >> Pročitaj celu vest na sajtu RTS << nalaze u pet gradova i opština u Srbiji (Beograd, Pančevo, Novi Sad, Prijepolje i Paraćin).\nSanja Pavlović iz Autonomnog ženskog centra rekla je da uzorak nije reprezentativan i da to istraživanje treba da bude baza za dodatne studije.\nSvaka deseta devojka doživela je da se na društvenim mrežama javno objavi njena intimna fotografija koja je poslata privatno određenoj osobi.\nKampanja "Mogu da neću – Ljubav nije nasilje", kako kaže Pavlovićeva za RTS, pokazala je da su najčešće posledice digitalnog nasilja kod devojaka osećanja bespomoćnosti i straha.\n"Stariji ili vršnjaci ne poštuju privatnost ili ne razumeju da je reč o maloletnim osobama. I u slučaju da nisu maloletne, bez njihove dozvole fotografije ne mogu da se objave javno. Pitanje je kako baratamo sadržajem koji stiže u naš inboks i da li mislimo o posledicama koje takvo ponašanje ostavlja na osobi čija fotografija se objavi javno bez njenog pristanka", ukazuje Pavlovićeva.\n"Postoji pritisak da se veze odigravaju i u virtuelnom prostoru. Sve je veći prtisak da se učestvuje u 'sekstingu', slanju fotografija. Kada to rade, čini mi se da mladi nisu svesni posledica", dodaje Pavlovićeva.\nKada se na nasilje uzvrati nasiljem – nemogućnost suočenja sa osećanjimaNavela je da su neki momci koji su doživeli različite vidove digitalnog nasilja rekli da ne pridaju tome veliku važnost.\n"S jedne strane to se može čitati da muškarci na bolji način podnose digitalno nasilje, ali isto tako može da znači da su ga 'normalizovali'", ocenjuje Pavlovićeva.\nPavlovićeva to vidi kao nerazumevanje situacije u kojoj se nalaze, da ne žele da iskažu svoja osećanja čak iako su osetili strah.\nRazlika između brige i ljubomoreNa pitanje kako razdvojiti ljubomoru od ljubavi, Pavlovićeva napominje da se pokazalo da su mladi naučeni da, ukoliko nema ljubomore, nema ni ljubavi.\nUpozorava da ukoliko to postane konstantno zapitkivanje iz večeri u veče, to postaje znak za uzbunu i moguću najavu drastičnijih oblika nasilja – emotivne manipulacije, psihološke kontrole.\nDruštveni raskid sa favorizovanjem fizičkog izgledaPavlovićeva kaže da je u cilju prevencije digitalnog nasilja potrebno da se u društvu promeni stav da se ženske osobe od malena gledaju kroz fizički izgled i upućuje im se ta vrsta komentara.\nNeke devojke pruže otpor, ali se neke i priklone toj kulturi i počnu same da se bave najviše svojim fizičkim izgledom, dodaje Pavlovićeva.\nTo, prema Pavlovićevoj, može da indukuje i porodično nasilje.\n"Devojke postaju ranjive i meta za neke potencijalne situacije u budućnosti", zaključuje Pavlovićeva.


Svetlana Tihanovska - Dnevni list Danas\nPočetna » Svetlana Tihanovska\nBeloruski ministar policije: Pucaćemo na demonstrante ako bude neophodno\nMinistar unutrašnjih poslova Belorusije Juri Karajev upozorio je danas da vlasti neće oklevati da odobre upotrebu bojeve municije protiv demonstranata ako to bude neophodno.\nPiše: Beta 28. 10. 2020.\nLiderka opozicije u Belorusiji Svetlana Tihanovska pozvala je večeras gradjane na štrajk od sutra posle novog velikog protesta na kojem se u Minsku okupilo više od 100.000 ljudi protiv predsednika Aleksandra Lukašenka, prenela je agencija Frans pres.\nTihanovska: Opozicija u Belorusiji neće odustati u slučaju neuspeha štrajka\nLiderka beloruske opozicije Svetlana Tihanovska izjavila je danas da opozicija neće odustati od zahteva odlaska predsednika Aleksandra Lukašenka sa vlasti i u slučaju neuspeha njenog poziva na generalni štrajk.\nLiderka opozicije u Belorusiji Svetlana Tihanovska uputila je danas ultimatum predsedniku Aleksandru Lukašenku, kojem je dala rok do 25. oktobra da se povuče sa vlasti, a ako se ne povuče, ona će pozvati na još veće proteste i generalni štrajk.\nPiše: Beta-AFP 13. 10. 2020.\nSvetlana Tihanovska na ruskom spisku traženih osoba\nLiderka beloruske opozicije Svetlana Tihanovska nalazi na spisku traženih osoba u Rusiji zbog procedura pokrenutih protiv nje u Belorusiji, saopštilo je danas rusko Ministarstvo unutrašnjih poslova, prenose tamošnje agencije.\nTihanovska: Merkel bi bila idealan posrednik za krizu u Belorusiji\nBeloruska opozicionarka Svetlana Tihanovska izjavila je danas u Berlinu da bi nemačka kancelarka Angela Merkel bila idealan posrednik za političku krizu u Belorusiji.\nSastanak Makrona i Tihanovske zakazan za sutra\nPredsednik Francuske Emanuel Makson sutra će se u Viljnusu sastati sa Svetlanom Tihanovskom, koja je bila protivkandidat Aleksandru Lukašenku na predsedničkim izborima u Belorusiji, najavljeno je iz Jelisejske palate.\nTihanovska traži „hrabriju“ Evropu\nBeloruska opoziciona liderka Svetlana Tihanovska je apelovala na Evropsku uniju da „hrabrije“ odgovori na odbijanje Aleksandra Lukašenka da se povuče s vlasti.\nPiše: M. K. 21. 9. 2020.\nTihanovska: Mogućnost slanja ruskih snaga u Belorusiju bila bi greška\nMogućnost slanja ruskih snaga u Belorusiju bila bi greška, izjavila je danas bivša kandidatkinja na predsedničkim izborima Svetlana Tihanovska za Radio Slobodna Evropa (RSE).\nPiše: Beta 28. 8. 2020.\nVrhovni sud Belorusije odbio da pokrene postupak po žalbi na rezultate predsedničkih izbora\nVrhovni sud Belorusije odbio je da pokrene postupak po žalbi bivših predsedničkih kandidata Tatjane Kanopacke, Andreja Dmitrijeva i Svetlane Tihanovske na rezultate predsedničkih izbora koje je objavila Centralna izborna komisija, javlja Sputnjik.\nTihanovska: U toku je mirna revolucija u Belorusiji\nBeloruska opozicionarka Svetlana Tihanovska izjavila je danas da je u toku „mirna revolucija“ u Belorusiji gde danima traju protesti zbog spornih predsedničkih izbora.\nPiše: Beta-AFP 25. 8. 2020.\nLiderka opozicije u Belorusiji: Više se ne plašimo\nLiderka opozicije u Belorusiji Svetlana Tihanovska pozvala je danas demonstrante da nastave proteste i ocenila da predsednik Aleksandar Lukašenko nema drugog izbora nego da započne politički dijalog sa opozicijom.\nTihanovska poziva EU da odbaci rezultate izbora u Belorusiji\nBeloruska opozicionarka Svetlana Tihanovska pozvala je danas EU da odbaci rezultate „lažnih“ predsedničkih izbora od 9. avgusta koji su omogućili Aleksandru Lukašenku šesti mandat na čelu države.\nPiše: Beta-AFP 19. 8. 2020.\nTihanovska pozvala gradonačelnike da organizuju mirne proteste u Belorusiji\nGlavna opoziciona kandidatkinja na predsedničkim izborima u Belorusiji, Svetlana Tihonovska pozvala je danas gradonačelnike beloruskih gradova da 15. i 16. avgusta organizuju mirne proteste i pozvala vlast na dijalog.


Pucano na patrolu Granične policije u selu Zupče. SL osudila incident\nJutros je pucano na patrolu Granične policije u selu Zupče, na magistralnom putu, potvrđeno je Radiju Mitrovica Sever iz Kosovske policije.\nIlustracija (Foto Tanjg)\n„Vozilo je oštećeno i sumnja se da pucano iz vatrenog oružja“, rekao je portparol Policije Branislav Radović. Na lice mesta upućene su istražne i patrolne jedinice Policije.\nSrpska lista osudila je ovaj incident, navodeći da za cilj ima destabilizaciju prilika i da je to "pokušaj da se Srbi predstave kao neki nasilnici, što ne odgovara istini".\nIz Srpske liste pozvali su građane na uzdržanost, da ne nasedaju na provokacije, i ne dozvole da ovakvi incidenti ugroze prekopotreban mir na ovim prostorima.\n"Ko god je ovo uradio ne misli dobro srpskom narodu", navodi Srpska lista.


NOVI ČLAN GRADONAČELNIKOVOG TIMA – Podrinske\nNOVI ČLAN GRADONAČELNIKOVOG TIMA\nSvako u gradu će imati pravo na zdravstvenu zaštitu\nGradonačelnik Šapca Nebojša Zelenović u sredu je u Gradskoj kući predstavio novog člana svog tima dr Nataliju Jovanović, zaduženu za oblast zdravstvene zaštite.\nJovanovićeva je istakla da svoju ulogu vidi tako da bude veza između lekara, kolega i zaposlenih u Domu zdravlja Šabac, pacijenata i Grada.\n-Spremna sam da primim sve pohvale i kritike koje ću preneti gradonačelniku i njegovom timu, kako bi rešili sve probleme koji se trenutno javljaju u zdravstvenom sistemu, a ima ih mnogo. Naš zajednički cilj je da propratimo zdravstvo u gradu, da i pacijenti i zaposleni budu mnogo zadovoljniji, da sam život u gradu bude lepši, bolji, zdraviji i opušteniji, a za to ćemo dati konkretne predloge, čija je suština da svako u gradu ima pravo na zdravstvenu zaštitu, da može da dođe do lekara i zatraži pomoć a, sa druge strane, da zaposleni u zdravstvu budu adekvatno nagrađeni, da budu stimulisani da što bolje rade i pružaju što kvalitetniju, efikasniju i bolju zdravstvenu zaštitu- podvukla je ona.\nZelenović je naglasio da je siguran da će Jovanovićeva doprineti efikasnijem rešavanju nagomilanih problema u zdravstvu, na čija rešenja ne možemo čekati od republičkih vlasti, već moramo pokušati da uradimo nešto u lokalnoj zajednici.\n-Kada razgovaramo o zdravstvu, treba da budemo iskreni i kažemo da naš zdravstveni sistem nije na onom nivou kojim bi bili zadovoljni pacijenti, odnosno građani, a istovremeno i ljudi koji rade u zdravstvenom sistemu. Ovo je sistem koji može i treba da se popravlja, ali za to su potrebni novi ljudi sa novim idejama i energijom. U zdravstvenom sistemu ima mnogo problema o kojima niko ne govori, niti nudi rešenja. Mi ćemo uskoro izaći sa rešenjima kako te probleme vidimo i u oblasti zdravstvenog osiguranja, i u uslugama koje jedna lokalna samouprava, odnosno Dom zdravlja, pa kasnije i bolnica i druge ustanove u okviru sistema, treba da pružaju- objasnio je Zelenović.


Smederevski strelci u drugom kolu Kupa Srbije – Semendria\nSmederevski strelci u drugom kolu Kupa Srbije\n26. novembar 2012. SPORT – Streljačka družina „Smederevo“ bila je domaćin drugog kolo Kupa Srbije u gađanju vazdušnim oružjem u disciplinama na 10 metara. Takmičenje je održano juče 24.11.2012. godine na Strelištu u Smederevu (40 streljačkih mesta), na elektronskim metama i u skladu sa OTP Streljačkog saveza Srbije. Klasifikacija i bodovanje rezultata urađeni su u skladu sa Pravilnikom za organizovanje Kup takmičenja SSS.\nOvo drugo kolo Kupa Srbije ostaće u sećanju po odličnim rezultatima, a pre svega zbog fantastičnih 399 krugova olimpijke Andree Arsović (Partizan Beograd), u seniorskoj konkurenciji puškom kod žena, i veoma neizvesnoj borbi pištoljašica u seniorskoj konkurenciji, gde se borba o prva tri mesta vodila između naše tri olimpijke i na kraju su medalje podeljene na osnovu broja unutrašnjih centara, jer su sve tri imale rezultat od 378 krugova, pa je trijumfovala Jasna Šekarić (Crvena Cvezda) sa 10 unutrašnjih centara, ispred Bobane Veličković SD „Bor 030“) – 8 unutrašnjih centara i Zorane Arunović (Crvena zvezda) – 4 unutrašnja centra.\nU seniorskoj konkurenciji puškom, posle Andreinih 399, drugi najbolji rezultat kod žena imala je Marija Mamlić iz SD „Novi Sad 1790“ 396 krugova, a krug manje i treće mesto osvojila je Jelena Živković iz SD „Jagodina 92“.\nKod seniora u konkurenciji puškom prva dva mesta pripala su strelcima SD „Novi Sad 1790“ Draganu Markoviću sa 597 krugova i Nemanji Mirosavljevu sa 596 krugova. Aktuelni prvak Srbije Milutin Stefanović iz SD „Čika Mata“ iz Kragujevca na kraju je morao da se zadovolji trećim mestom sa rezultatom od 595 krugova.\nKod pištoljaša u seniorskoj konkurenciji dominacija olimpijaca. Bronzani iz Londona 2012. Andrija Zlatić, SD „Aleksa Dejović“ iz Užica sa 587 krugova u Smederevu je bio zlatan. Srebrnom medaljom se okitio Damir Mikec, SD „Policajac“ Beograd sa 583 kruga. Dimitrije Grgić iz SD „Akademac“ iz Beograda sa 577 krugova bio je treći.\nI u juniorskim kategorijama zanimljivo takmičenje. Kao i kod seniorki pištoljem, kod juniorki sa istim rezultatom od 363 kruga takmičenje završavaju Jelena Tomić, SD „Kikinda“, koja odnosi zlatnu medalju sa 4 unutrašnja centra naspram dva naše Ane Alentijev, SD „Smederevo“. Bronzana medalja odlazi u Užice Milici Cvijović iz SD „Aleksa Dejović“ sa rezultatom od 362 kruga.\nKod puškašica u juniorskoj konkurenciji o tri prva mesta takođe je odlučivao broj unutrašnjih centara, jer su sve tri takmičarke imale rezultat od 395 krugova. Zlatnu medalju sa 31 unutrašnjim centrom osvojila je Marina Simić, SD „Novi Beograd Ušće“, naspram 28 Anđele Mihajlović iz SD „Niš 1881“ i 25 Violete Teodore Trifunov iz SD „Novi Sad 1790“.\nKao i u prvom kolu, u juniorskoj konkurenciji puškom kod muškaraca isti rezultat od 592 kruga imali su Andrija Milovanović iz SD „Niš 1881“ i Stefan Aleksandrovski iz SD „Jedinstvo“ iz Stare Pazove, i ponovo je Andrija osvojio zlatnu medalju zahvaljujući većem broju unutrašnjih centara 44 naspram 40 Stefanovih. Bronzana medalja pripala je Gabrijelu Dautoviću iz SD „Pančevo 1813“ koji je imao 588 krugova.\nKod pištoljaša u juniorskoj konkurenciji kao i u prvom kolu najbolji je bio Dušan Latinović iz SD „Kikinda“ sa 557 krugova. Drugo mesto i srebrnu medalju osvojio je Aleksandar Živanović iz SD „Kolubara“ 542 kruga, a bronzanu medalju Vitomir Tucović iz SD „Aleksa Dejović“ sa 537 krugova.\nOd ove sezone organizuje se takmičenje i u ekipnoj konkurenciji u seniorskim kategorijama. Najboljih osam ekipa u svakoj disciplini, koje se kvalifikuju kroz tri kola Kupa, nastupiće na Finalu Kupa SSS polovinom februara naredne godine.\nTakmičenje za Kup SSS ima za cilj podizanje na viši nivo takmičenja iz Kalendara SSS koja se boduju i vrednuju za sastav reprezentacije Srbije, za kategorizaciju sportista, za bodovanje za stipendije, za određivanje učesnika Kampa perspektivnih strelaca Srbije, kao i podizanje sportsko-takmičarskih rezultata.\nIstog dana, za olimpijce rukovodstvo grada organizovalo je prijem u gradskoj upravi Smederevo, kome su prisustvovali i Goran Maksimović, selektor streljačke reprezentacije, Jelena Arunović, trener reprezentacije za pištoljaške discipline, Goran Petković, generalni sekretar Streljačkog saveza Srbije, Siniša Mašović, predsednik Streljačkog saveza Smedereva i Boban Marinković, sekretar Streljačke družine Smederevo.\n« Smederevo potpisalo protokol o saradnji gradova u oblasti poljoprivrede\nMilan Lukić u pritvoru »


Izrada unikatnih pozivnica za venčanja i svečanosti Sub\nIzrada unikatnih pozivnica za venčanja i svečanosti Subotica Srbija\nУлица Соње Маринковић 7, 24000 SUBOTICA\n...... v.malu... Prikaži\nIzrada unikatnih pozivnica za venčanja i svečanosti Subotica Srbija |\nFirma DONNI posluje u Subotici i otvorena je za klijente iz cele Srbije. Prepoznatljivi smo po izradi unikatnih pozivnica za venčanja i svečanosti, a povoljna cena i kvalitet su zagarantovani. Ističemo se jedinstvenim dezenom naših proizvoda i trudimo se da klijentima iz cele Srbije ponudimo najlepše pozivnice za venčanja i svečanosti.\nVršimo izradu unikatnih pozivnica za venčanja i svečanosti i otvoreni smo za klijente iz Subotice i cele Srbije.\nUkoliko želite da pozovete drage ljude na svoju svečanost ili venčanje, mi ćemo za Vas izraditi unikatne pozivnice jedinstvenog dizajna. Naši zaposleni se stiču svojom kreativnošću i spremni su da ulože svoj trud kako bi Vaše pozivnice imale svečani izgled i dizajn po Vašem ukusu.\nU svom asortimanu imamo proizvode ručnih radova, kao što su:\nunuikatne pozivnice za venčanja i svečanosti,\nkoverte od dekorativnog papira različitog oblika,\nukrasnih figura od vune dimenzija 3 do 5 cm,\nunikatnih noćnih lampi od slame na nojevom jajetu sa led sijalicom promenljive boje.\nNaša radnja se nalazi u Subotici i otvorena je za klijente iz cele Srbije.\nTrudimo se da svoje poslovanje unapredimo i razvijemo kako bismo povećali svoju ponudu i cilj nam je da svojim klijentima ponudimo kombinaciju povoljne cene i jedinstvenog dizajna pozivnica.\nUkoliko želite da Vaše goste pozovete na slavlje na kreativan način, vreme je da nas posetite u Subotici i izaberete unikatne pozivnice za večnanja i svečanosti iz našeg asortimana.


RAŠOMON - Novi CEAS izveštaj - analiza bilateralnih odnosa Srbije i Kine i njihov uticaj na nastavak demokratizacije, EU integracija i saradnje Srbije sa NATO i zemljama članicama - Centar za evroatlantske studije - CEAS\nRAŠOMON - Novi CEAS izveštaj - analiza bilateralnih odnosa Srbije i Kine i njihov uticaj na nastavak demokratizacije, EU integracija i saradnje Srbije sa NATO i zemljama članicama\nObjavio CEAS 02 avgust 2019 .\nCentar za evroatlantske studije (CEAS) iz Beograda predstavlja svoj novi izveštaj - RAŠOMON - Analiza bilateralnih odnosa Srbije i Kine i njihov uticaj na nastavak demokratizacije, EU integracija i saradnje Srbije sa NATO i zemljama članicama.\nOdnosi Srbije i Kine mogu se analizirati iz nekoliko pozicija, neretko suprotstavljenih, zavisno od toga šta se smatra glavnim kratkoročnim, srednjoročnim i dugoročnim ciljevima Srbije, relevantnim i legitimnim geopolitičkim okolnostima i trendovima, te verovatnijim mirnim održivim ishodima otvorenih regionalnih pitanja. Iz više uglova se može sagledavati i sled koraka koji se moraju učiniti da se prioriteti ostvare. Otuda naziv izveštaja Rašomon - po kultnom filmu japanskog režisera Akire Kurosave.\nRašomon se objavljuje u periodu novih geopolitičkih okolnosti nadmetanja velikih sila. Vrlo složena i nepredvidiva dešavanja na svetskim pomorskim trgovačkim i vojnim linijama, u jeku zaoštravanja odnosa Sjedinjenih Američkih Država (SAD) i Irana, verovatno su najznačajnija aktuelna geopolitička okolnost.\nNa unutrašnjem planu, balansira se između očuvanja kakvih takvih demokratskih praksi, koje su zasigurno na mnogo većem nivou nego u Kini, nastavka EU integracija i regionalne saradnje, te pokušaja da se dođe do unutrašnjeg i spoljnopolitičkog kompromisa o mogućem izgledu multidimenzionog sporazuma sa Prištinom, koji bi zvanični Beograd zadržao na EU putu, a koji bi dobio demokratski verifikovanu većinsku podršku u Srbiji. CEAS smatra da ove okolnosti i napori državnog rukovodstva RS ne nailaze na objektivno razmatranje dela političke i analitičke scene, kako lokalne tako i Zapadne. Još jedan Rašomon ili skriveni drugi interesi, ostaje da se vidi.\nCEAS u Rašomonu navodi seriju argumenata, od oportunog i neodgovornog ponašanja dela opozicije, preko problema koje stvaraju pro-kremaljske strukture, mahom vezanih za pokušaje Beograda u artikulaciji legitimnih interesa u pregovorima sa Prištinom i političkim Zapadom, do serije pozitivnih koraka i trendova u pravcu boljeg razumevanja i obnavljanja strateške saradnje sa političkim Zapadom i neispunjavanja određenih očekivanja zvanične Moskve, koji mogu doprineti izvesnom razumevanju za koroziju demokratskih procesa u Srbiji i odsustvo transparentnosti u politikama Vlade RS i predsednika Aleksandra Vučića. No, ovakve okolnosti se ne mogu još dugo održavati bez dugoročno vrlo negativnih implikacija po državu i društvo.\nCEAS u zaključcima i preporukama u Rašomonu podseća da je Kina, pored toga što je značajan ekonomski partner Srbije, članica Saveta bezbednosti UN (SB UN) koja nije priznala Kosovo, a ima sporove i izazove, poput Tajvana i Tibeta, na koje mogu imati implikacije tumačenja eventualnog multidimenzionog sveobuhvatnog sporazuma Beograda i Prištine, te da su tri njena građanina poginula tokom NATO bombardovanja Savezne Republike Jugoslavije (SRJ).\nOvo su dodatne bitne okolnosti koje se moraju imati u vidu kada se analizira kinesko prisustvo i trendovi kineske politike u širem regionu, te bilateralni odnosi Srbije i Kine. CEAS smatra da je trenutni najbitniji aspekt bilateralnih odnosa Srbije i Kine u stvari kineski stav o za nju prihvatljivom rešenju odnosa Beograda i Prištine.\nUloga Kine u regionu Zapadnog Balkana je značajna, ali po prirodi znatno drugačija od destruktivne uloge Rusije. Kina je značajan, ali ne najveći političko-ekonomski partner Srbije. Jačanje bilateralnih odnosa Srbije i Kine u poslednjih par godina, za sada, je zato logičan trend koji, ukupno gledano, pozitivno utiče na unutrašnje ekonomsko-razvojne prilike u Srbiji i geopolitičko pozicioniranje Srbije. CEAS, istovremeno, primećuje da ovo već sada nije slučaj sa Rusijom. CEAS preporučuje da Srbija što pre usvoji što više mera koje bi i aktuelno poslovanje sa Kinom i kineskim entitetima što više približila evropskim praksama i očekivanjima pre svega u vezi sa jednakošću učešća na tržištu i transparentnosti procedura i poštovanja ekoloških standarda.\nIzvesno nedavno proširivanje vojno-tehničkih i vojnih odnosa Srbije i Kine se delom može videti i kao kompenzacija ili balans jačanju ruskih očekivanja od bilateralnih odnosa sa Srbijom u ovim oblastima, a delom i kao političke odluke sa većom unutrašnje-političkom nego strateškom težinom. Imajući u vidu EU i SAD sankcije prema Rusiji zbog rata u Ukrajini, i SAD sankcije vezane za osobe uključene u transakcije sa obaveštajnim ili odbrambenim sektorima Vlade Ruske Federacije, artikulisane u zakonima CAATSA, ovo nužno nije loša alternativa, ali se mora vrlo pažljivo realizovati. Otežavajuća okolnost je, naravno, nedostatak ažuriranih strateških dokumenata u oblasti bezbednosti i odbrane RS.\nAktivnosti oko primene kineske telekomunikacione opreme i softvera u sistemima odbrane i bezbednosti i javnoj upravi su akutniji i potencijalno opasniji trendovi. RS mora da pazi da svoj sistem bezbednosti ne kompromituje opremom i softverom iz Kine, na način da to ugrozi dostignuti nivo zaštite individualnih prava građana bez širokog konsenzusa o nužnosti i onemogući dalje EU integracije, pre svega.\nEU je u oblasti razmene i zaštite podataka mnogo integrisanija sa NATO i SAD, pa Srbija i ovo već sada mora da ima u vidu, balansirajući svoja očekivanja i oko podrške za pregovore o Kosovu. Imajući u vidu i sve globalne izazove oko upotrebe kineske 5G tehnologije, ovo nikako nije lak zadatak za malu vojno neutralnu zemlju, pogotovu bez ažuriranih strateških dokumenata.\nCEAS smatra da će vojno-bezbednosna saradnja Srbije i Kine zbog geopolitičkih implikacija dešavanja u Južnom Kineskom moru i generalno trenda nadmetanja velikih sila, kontroverze oko upotrebe kineske 5G tehnologije na globalnom nivou i trgovinskih sporova Kine i SAD s jedne, te izazovi u uređenju pravne normative o zaštiti i razmeni podataka o ličnosti u Srbiji i drugih relevantnih zakona i praksi s druge strane, već u skorije vreme, pogotovu posle eventualnog formalizovanja odnosa Beograda i Prištine, postati glavni aspekt bilateralnih odnosa koji će ključno uslovljavati i mogućnost nastavka demokratizacije Srbije te njenih EU integracija i jačanja saradnje sa NATO i zemljama članicama.\nCEAS smatra da bi najbolji dalji scenario u oblikovanju srpsko-kineskih odnosa za Republiku Srbiju i sve njene građane bio da se Srbija, pre svega kroz što skoriju kompromisnu formalizaciju odnosa sa Prištinom koja bi mogla imati demokratsku verifikaciju u Beogradu, u kome Kina ima ulogu koja se neretko previđa, na miran i demokratski način zadrži na putu evropskih integracija i jačanja saradnje sa NATO i zemljama članicama, istovremeno jačajući bilateralnu saradnju sa ostalim globalnim i drugim akterima na način koji ne bi ugrožavao spomenute ciljeve.\nTo bi, zauzvrat, doprinelo daljem poboljšanju krhkih demokratskih praksi i jačanju otpornosti Srbije da se, sa partnerima, odupre novim globalnim i lokalnim štetnim uticajima na liberalne demokratske prakse i politike, od korozivnih do malignih. Ovakav ishod događaja bi omogućio Srbiji da se, jačajući pozitivne aspekte saradnje sa Kinom, odupre korodiranju demokratskih praksi koje Kina kroz svoj sharp power, u oblastima informisanja i politike sprovodi.\nSkora formalizacija odnosa Beograda i Prištine bi otvorila sada objektivno limitirane mogućnosti RS, da usred izuzetno komplikovanih pregovora sa Prištinom, usvaja nova strateška dokumenta.\nPosle formalizacije i njenog institucionalnog usvajanja kroz ustavne promene, Srbija bi morala što pre pristupiti izradi spoljnopolitičke strategije i usvajanju novih strategija bezbednosti i odbrane. One bi, bez opterećenja otvorenog pitanja Kosova, morale sagledavati geopolitičke okolnosti na realističniji način nego što to čine na primer predlozi novih strategija odbrane i bezbednosti objavljeni ovog proleća.\nCEAS preporučuje da, ako se proceni da se formalizacija neće dogoditi u dogledno vreme, nadležni državni organi RS ubrzaju usvajanje amandmanima poboljšanih spomenutih nacrta ili izađu sa novim predlozima relevantnih strategija. Ovo je nužno da bi Zapadni partneri mogli predvidljivost i pouzdanost Srbije u borbi protiv zajedničkih izazova i pretnji da procenjuju i na zvaničan način. Imajući u vidu neuobičajeno složene i nepredvidljive geopolitičke okolnosti, ovo je nužno, iako ne jednostavno za RS.\nUkoliko Beograd uspe da odnose sa Prištinom formalizuje na način koji bi ga zadržao na putu EU integracija, jačanja odnosa sa NATO i zemljama članicama pojedinačno, a pre svega sa SAD, što CEAS smatra najpovoljnijim ishodom, spomenute nove strategije bi morale buduće odnose sa Kinom projektovati na način da ovi primarni interesi ne budu ugroženi.\nDugoročno, za zemlju veličine Srbije, ako želi da nastavi proces demokratske konsolidacije i ekonomskog jačanja, regionalizacija kroz evropske integracije, proširivanje i produbljivanje saradnje sa NATO i jačanje bilateralnih odnosa sa SAD je najbolji način optimizacije pozitivnih i amortizacije negativnih globalnih trendova, koje Kina kao globalna sila uveliko kreira.\nCEAS preporučuje EU, NATO i SAD kao prve nužne kratkoročne mere u ostvarivanju ovih ciljeva da pokušaju da još bolje razumeju aktuelnu širinu i dubinu izazova u kojima se aktuelno rukovodstvo Srbije i Srbija kao društvo nalaze. Oni to u kratkom roku mogu iskazati najpre kroz uvažavanje očekivanja Vlade RS oko povećanja kvota za izvoz čelika, koji se u Srbiji proizvodi u čeličani u vlasništvu kineske firme, i podrške kompromisnom rešenju oko formalizacije odnosa Beograda i Prištine, koji bi Srbiju približio političkom Zapadu.\nSrednjeročno gledano, CEAS preporučuje da EU pre svega učini napore da se olakša pristup zemljama aplikantima svojim infrastrukturnim fondovima. EU i NATO bi, zajedno, razvoj svoje međusobne saradnje u oblasti vojne pokretljivosti mogli da artikulišu i kroz više zajedničkih infrastrukturnih projekata u regionu Zapadnog Balkana i Jugoistočne Evrope. S obzirom na najnovija geopolitička dešavanja u Istočnom Mediteranu i na Crnom moru, i generalno na svetskim trgovinskim i vojnim morskim rutama, Srbija kao najveća zemlja Zapadnog Balkana, i njegova jedina dunavska zemlja, tu itekako ima svoj novi značaj i moguću ulogu.\nBeograd, jul 2019.\nNapomena: Izveštaj Rašomon - analiza bilateralnih odnosa Srbije i Kine i njihov uticaj na nastavak demokratizacije, EU integracija i saradnje Srbije sa NATO i zemljama članicama, realizovan je u okviru projekta „Ohrabrivanje debate o evroatlantskim integracijama“, koji je podržala Nacionalna zadužbina za demokratiju (NED) iz SAD. Stavovi i mišljenja izrečeni u ovoj publikaciji ne predstavljaju stavove i mišljenja NED.\nRAŠOMON - ANALIZA BILATERALNIH ODNOSA SRBIJE I KINE I NJIHOV UTICAJ NA NASTAVAK DEMOKRATIZACIJE, EU INTEGRACIJA I SARADNJE SRBIJE SA NATO I ZEMLJAMA ČLANICAMA


300 kilograma marihuane u Greenwich Village - vijesti - Shenzhen Asuwant plastike ambalaža Co., Ltd\n300 kilograma marihuane u Greenwich Villageu\nTrojica su bili uhapšeni nakon pokušaja isporuke ogromnih 300 kilograma kanabisa u zgradu u Greenwich Villageu u New Yorku, policija je rekla CBS New York prošlog meseca.\nNarkotici policajca su uhapsili Patrick Johnson, Matthew Parrigo i Christopher Bender nakon opazili su nosili veliki drveni sanduk u zgradu u ulici Bliker 144. Policija je kasnije otkriveno drugog 150 kila sanduka puna trave nakon pretraživanja dostavni kamion na sceni.\nBridget Brennan, gradskih specijalne narkotike tužioca, je rekla WCBS da veruje u lonac je isporučilo vazduh iz Kalifornije Newark aerodrom, a onda dostavio kurir kombi na adresu Greenwhich selo. Detektivi pratio je isporuka i poslali njuškalo psa da potvrdi za presretanje.\n"To je ogromna kolicina marihuane i vredi mnogo novca," rekao je Brennan, radije očigledno. "Bice biti prodavani u ulici nivou iznose po gramu, verovatno bi do milione dolara."\nMega-bista Ma skoro četiri godine nakon što je John Bokun, navodni poglavica bande "Westies" irski, su me uhitili zbog navodno lete pola miliona dolara u Kaliforniji hidroponsku Farmingdel aerodrom na Long Islandu. Nemamo pojma, ako dve operacije su povezani, ali mamac za veliku lovu jasno nastavlja da biste nacrtali ulozima uvoza u New York-u okolini. I ta velika lova je u velikoj meri zbog cena biti naduvani za kanabis ilegalan status.\nPar: Pravni konoplje proizvodnje to povratak nakon 80 godina Ban\nSledeći: Oregon guvernera potpisuje dva važna marihuani, još u toku


Kanjiža- KANJIŽA U OKVIRU EVROPSKIH INTEGRACIJA- EKONOMIJA, POLJOPRIVREDA I TURIZAM SU STRATEŠKI CILJEVI OPŠTINE 1 - Potiski News\nKanjiža- KANJIŽA U OKVIRU EVROPSKIH INTEGRACIJA- EKONOMIJA, POLJOPRIVREDA I TURIZAM SU STRATEŠKI CILJEVI OPŠTINE 1\n29.12.2019 29.12.2019 Dana, Bogdan, Radovan Knežević Popov\t0 Comments\nU opštini Kanjža koja po poslednjem popisu broji 25.600 stanovnika, a nezvanično zbog odlaska mladih u potrazi za boljim ili drugačijim životom je smanjena za između 4.000 i 5.000 hiljada stanovnika te opština vodi i drugačiju strateški politiku. Poslednjih godina strateški ciljevi opštine su razvoj ekonomije, poljoptivrede i turizma.\nS obzirom da je Kanjža pogranična opština i da se graniči sa Mađarskom, članicom Evropske unije pitali smo predsednika opštine Roberta Fejstamera kako se Kanjiža kotira u okviru evropskih integracija?\n-S obzirom na blizinu Evropske unije mnogo godina gledamo i proučavamo šta se dešava u Evropskoj uniji, upoznajemo nove regulative i nove pravce koje lokalna samouprava mora da uvede u svoj život jer se mnoga poglavlja da bi Srbija ušla u EU odnise na lokalnu samoupravu. Znamo šta treba da dobije i šta da radi loklana samouprava, a najveća nepoznanica je u svemu baš ljudski faktor. Dok se ne uključimo u EU nama je zvanični jezik engleski , ako želimo nešto da uradimo i učestvujemo na seminarima, u projektima, da uradimo nešto zajednički sa članicama EU nama su potrebni ljudi koji pričaju izuzetno dobro engleski jezik jer kad sarađujemo sa Rumunijom, Austrijom , Slovačkom imamo jezičke barijere i zato se opština Kanjiža opredelila za opštine iz Mađarske i sa njima imamo najviše završenih ili aktuelnih projekata. Evropska integracija za lokal se ogleda samo preko evropskih projekata koji se vezuju za jugoistočnu Evropu, za Adriatik- za more. Srbija ima mogućnost i za razvoj poljoprivrede , te projektima obezbeđuje novac i mi samo preko tih projekata imamo dodira sa evropskom integracijom , sve ostolo još čeka mnogo toga. Nadam se da ćemo imati dovoljno kapaciteta i mogućnosti da ih integrišemo kod nas a za to je potrebna velika podrška države, treba nam više , znatno više novca nego što dobija sada lokalna samouprava , a sa druge strane da zapošljavamo takve ljude koji su u prilici ili imaju takve parametre i mogućnsti da nauče rešavanje problema i urade te poslove koji su naznačeni u loklanoj samoupravi pri Evropskoj uniji- uveo nas je u priču predsednik opštine Fejstamer.\nKoliko vi u ovom trenutku imate aktinih IPA projekta?\n–Ove godine smo imali aktivnih sedam projekata, svakog meseca nam se zatvara po jedan, Najkasnije ćemo zatvoriti najaktuelniji projekat u martu ili aprilu 2020. godine . Ali godinu smo počeli sa sedam aktivnih IPA projekta prekogranične saradnje od kojih se jedan odnosio za omladinu: YOUMIG gde je više od osma zemalja uključeno u njega vezano za položaj i probleme mladih na teritoriji EU i kod nas. Imali smo projekat OEZIZ koji je bio vezan isto za omladinske kampove, izgradnju sportskog terena na obali Tise koji se odnosi i na omladinu i za turizam mesta. Projekat TISATUR je vezan za nautički turizam, za Tisu. Imali smo mogućnost da nabavimo sredstva za naše izviđače , obnovili smo njihove čamce koji su sada dostupni i za turiste. Zatim projekat za podršku socijalne zaštite TRANSDIA, tako da smo u Horgošu otvorili još jeddan centar za podršku deci i osobama sa smetnjama u razvoju. Imali smo proketak KALSTRIM: vezan za kulturna dešavanja pored Tise, ne samo u Kanjiže , nego i u Senti, Sredstva su bila vezana za kanjišku Književnu koloniju i jednu manifestaciju na Tisi gde su meštani u čamcima pored Tise mogli da uživaju u događanjima na štrandu. Projekat WASIDCA – razvoj vodosnabdevanja i vodne infrastrukture u pograničnim slivnim područjima je vezan za prečistač. To je strateški projekat, najveći unutar projekata koji se bave ekologijom da poboljšamo kapacitete prečistača za otpadne vode i tako bukavlo direktno utičemo na ekologiju. Imali smo i projekta MILLS ROUTE – Putevima mlinova, koji se odvijao u Oromu gde je i u infarkturnom i manifestacionom smislu poboljšan prostor kod vetrenjače jer tamo postoji Omladinski festval vetrenjača već godinama i sad je osnažen i ingrastrukturom i kvalitetom manifestacije i važan je za razvoj seoskog turizma.\nOpštna Kanjiža je krajem septembra konkurisala sa četiri IPA projekta vezanih za saradnju sa Mađarskom i Srbijom.\nPredsednik Fejstamer kaže da imaju problema jer nemaju dovoljni kapaciteta jer najveći posao nosi Informativni cent Potiskog regiona ICR gde radi pet ljudi i smatra da ne treba da dođu u situaciju da ne mogu da urade svoj posao kako trebba ili da ga ne urade a to se nkada nije desilo od kad je 2005. Centar formiran.\nKažu da imaju zahreve od međunarodnih organizacija da zajednički učestvuju u projektima što znači da su stekli ime i da drugi žele sigurnog i adekvatnog partnera.\nU odnosu koliko konkurušu realizacija projekata je preko 40 odsto što je odličan rezultat i veliki uspeh za tako malu opštinu.\nPredsednik opštine Robert fejstamer kaže da su ove godine dobili 2,6 miliona evra za projekte, a ako je budžet opštie u evrima 7,5 miliona evra ova suma dobijena za projekte je dobar pokazatelj uspešnosti opštine.\nfotografije Bogdan Popov\nProjekat „Kanjiža u okviru evrointegracija “ je sufinansiran iz budžeta opštine Kanjiža. Stavovi izneti u podržanom medijskom projektu nužno ne izražavaju stavove organa koji je dodelio sredstva.\n← Novi Kneževac – „KUDA VODE GRAĐANKSE AKTIVNOSTI“ 20 GODINA POSTOJANJA UNU „FENIKS“ 2\nNovi Kneževac – „KUDA VODE GRAĐANSKE AKTIVNOSTI“- UDRUŽENJE „SEĆANJE NA NEKOG“ SELO DRŽI BUDNIM 1 →


Matis: NATO razmatrao „destabilizirajuće akcije“ Rusije - 29.06.2017, Sputnik Srbija\nŠef Pentagona Džejms Matis izjavio je da su ministri odbrane zemalja-članica NATO-a na sastanku u Briselu razgovarali o „destabilizirajućim akcijama Rusije u... 29.06.2017, Sputnik Srbija\nnato, džejms matis, vesti\n© REUTERS / Virginia MayoMinistar odbrane SAD Džejms Matis dolazi na ministarsku konferenciju NATO-a u Briselu\nŠef Pentagona Džejms Matis izjavio je da su ministri odbrane zemalja-članica NATO-a na sastanku u Briselu razgovarali o „destabilizirajućim akcijama Rusije u sajber prostoru i na kopnu“.\n„Koncentrisali smo se na borbu protiv terorizma i destabilizirajuće akcije Rusije u sajber prostoru i na kopnu“, rekao je Matis novinarima nakon sastanka ministara odbrane zemalja-članica NATO-a.\nRusija je u više navrata negirala navode da je pokušavala da utiče na izbore u različitim zemljama, a portparol Kremlja Dmitrij Peskov nazvao ih je „apsolutno neosnovanim“. Govoreći o navodnom mešanju Rusije u izbore u Sjedinjenim Američkim Državama, Francuskoj i Nemačkoj, ministar spoljnih poslova Rusije Sergej Lavrov je rekao da nema nikakvih dokaza koji to potvrđuju.\nZemlje NATO-a povećavaju vojni budžet, shvatajući da Rusija neće biti partner u bliskoj budućnosti, izjavio je Matis.\n„Povećanje budžeta NATO-a tokom nekoliko godina pokazuje da su se zemlje navikle na ideju da Rusija neće biti partner kakvog smo želeli da vidimo 1990-tih, barem to neće biti u bliskoj budućnosti“, rekao je on.\nOn je istakao da NATO „reaguje u skladu sa ovim ubeđenjem“.\nOdluka NATO-a da poveća svoj vojni potencijal, koja je usvojena u četvrtak, tiče se, između ostalog, i nuklearnog obuzdavanja, izjavio je američki ministar odbrane.\nRanije je generalni sekretar NATO-a Jens Stoltenberg izjavio da su na sastanku ministri odbrane zemalja-članica NATO-a u četvrtak izglasali nove ciljeve za jačanje borbenog potencijala alijanse.\n„Čvrsto verujem da su određene ispravne oblasti u kojima treba da poboljšamo, stvorimo snagu i sredstva. Ovo se odnosi na sve — od sajber prostora do nuklearnog obuzdavanja. Zadovoljan sam današnjom raspravom, fokusirali smo se na prave oblasti“, istakao je Matis.


KTK Visoko: Prvo radnička potraživanja pa onda privatizacija\n8. Jula 2008. 19. Avgusta 2020. Arhiva Visoko.co.ba\nSindikat radnika kožarske i tekstilne industrije jučer je održao sastanak sa 12 radnika maloprodajne mreže KTK Visoko. Radnici koji su nadoknadu za dolazak na posao u visini od 150KM zadnji put primili u decembru, a doprinosi im nisu uplaćeni od 2000 godine nadali su se da će sa predstavnicima granskog sindikata i upravom firme doći do nekog rješenja svojih problema. Međutim, na sastanku se nisu pojavili ni direktor firme Senad Bilalović, ni sindikalni povjerenik KTK Visoko Ramiz Omanović, niti bilo ko iz Uprave.\n-“Za desetak dana bit će ponovo sazvan sastanak sa predstavnicima Upravnog odbora preduzeća, Agencije za privatizaciju, kantonalne inspekcije rada i radnika. Tražit ćemo obustavu privatizacije firme dok se ne ispune naši zahtjevi, a to je poštivanje kolektivnog ugovora, pravilnika o radu i isplata minimalnih plaća koje je ustanovio granski sindikat u visini od 340KM plus 150KM za topli obrok, te povezivanje staža od 2000. godine. Također ćemo osnovati svoje sindikalno povjerenstvo, jer nas Ramiz Omanović ne zastupa – rekao je za “SAN” Suvad Æurt, jedan od radnika.\nPrvenstvo u Prvoj ligi FBiH počinje 16. augusta\nVisoki:Rezultati premašili očekivanja


Kako Uspeti U Muzičkoj Industriji? - CKS Guca\nAna Šta možete da uradite u muzičkoj industriji\t 03/01/2019\nUspeh u muzičkoj industriji nije lako postići, posebno kada krećete od nule. Ipak, postoje neke stvari na koje treba obratiti pažnju a koje umnogome olakšavaju put do zvezda. Ako se pitate kako da uspete u mzičkoj industriji, pročitajte ovaj članak. Saveti koji su u ovom članku dolaze od poznatih eksperata svetske muzičke industrije. Naravno, niko ne garantuje to ali svakako ćete, ukoliko pratite ove savete, olakšati sebi put do vrha muzičke industrije.\nOdredite šta je za Vas uspeh\nPrva i ključna stvar je da odredite šta je po Vama uspeh. Prvo odredite da li želite da samo svirate muziku za svoje prijatelje koji će da uživaju u Vašem nastupu, da li želite biti poznati na državnom nivou ili želite da budete zaista poznati svetiski muzičar.\nTakođe je bitno odrediti da li želite da čisto zarađujete od muzike na uživo nastupima, odnosno da li želite da mnogo zarađujete. Verovatno želite da budete poznata muzička zvezda, ali imajte na umu da Vam za to treba mnogo rada i truda, ali i malo sreće. Kada odredite prvi korak, onda možete da pređete na sledeći korak a to je da odredite šta Vi želite i možete da uradite kako biste postali poznati.\nŠta možete da uradite u muzičkoj industriji\nVažno je da odredite da li ćete nastupati kao solo izvođač ili ćete imati bend iza sebe. Ako imate bend, imajte na umu da je ovo veoma teško, pogotvu u početku dok se svi malo ne uhodate. Različiti ljudi u jednom bendu mogu proizvesti različita mišljenja, te je od suštinske važnosti da razumete svoj bend i ljude u njemu. Kada odredite da li ste solo ili bend, onda razmišljajte kako da svoj materijal plasirate publici.\nNajbolje način jeste korištenje takozvanih podcastova odnosno vlastite platforme gde ćete predstavljati svoju muziku i materijal. Podcast prenosi su uvek zanimljivi te možete očekivati da „updanete u uho nekom producentu“, te ukoliko je Vaš audio materijal kvalitetan ili bolje rečeno zadovoljavajući, imate veliku mogućnost da Vas neko zapazi i ponudi ozbiljniju saradnju.\nNajvažnije od svega: budte jedinstveni! Vi želite da predstavite sebe i svoju muziku, te tako morate i svoje kvalitete odnosno svoje ja da predstavite. Izbegavajte kopiranje drugih umetnika jer to niko ne voli.\nAko pak morate nešto da iskopirate, učinite to na zabavan način kako bi Vas publike zapamtila kao takvog izvođača.\n‹ Arijana Grande Podržava LGBTQ Pokret U Mančester


Pun Mesec u Škorpiji 10.maja 2017. - Alpha Pisces\nLunarni ciklus, Tekstovi, Zastarelo\nSvaki pun Mesec donosi tenziju jer nas primorava da biramo izmedju dve krajnosti u našem životu. Nekada su to porodica sa jedne i karijera sa druge strane, nekada moramo da se odlučimo između realnosti i nekog sna, ova noć punog meseca 10.maja donosi situaciju u kojoj ćemo birati između neke naše strasti sa jedne i mira i sigurnosti sa druge strane. Samo to nije ispit ili test u školi i ne postoji tačan odgovor, poenta je da kao i svaka druga i ova noć punog meseca donosi suočavanje sa nekom našom istinom od koje smo pokušavali da pobegnemo i konačno donošenje odluke koja će nas promeniti.\nLakše ćemo uočiti negativnu emociju ili situaciju koja nam prouzrokuje disharmoniju i neće nam biti teško da je eliminišemo. Pun Mesec daje veliku intuiciju i uvek je povezan sa predhodnim mladim mesecom.\nSetite se šta ste radili 26.aprila jer tu oko tog dana započela je emotivna dinamika kojoj će sada biti potrebno „štelovanje“. Takođe ciljevi koje ste zacrtali tada sada mogu biti lako ostvareni.\nKao što smo rekli Pluton veoma sarađuje sa ovim lunarnim ciklusom i čini ga izuzetno ozbiljnim ali pozitivnim. Dirljiva iskustva, suočavanje sa sopstvenom podsvešću, i transformišuće emocije su tema ovog lunarnog ciklusa.\nDelovi Vaše duše za koje ste mislili da su mrtvi sada se mogu ponovo roditi. Loše navike , zavisnosti i destruktivno ponašanje su stvari kojih ćete se ovih dana osloboditi lakše nego ikad. Iskoristite period od 5.-10.maja za čiščenje svog uma kao i životnog prostora. Takođe oslobađanje od osećaja krivice se ispostavilo kao veoma popularna aktivnost za vreme ovako markantnih Plutonovih tranzita.\nOvih dana svi smo pomalo psiholozi jer nam nebo daje tu moć da pomognemo sebi i drugima na najbolji mogući način. Imajte to u vidu jer rekli smo već da je Zubenešamali zvezda koja nagrađuje dobra dela, uostalom iskreni gest dobre volje je uvek dobra stvar.\nOvaj period svakome donosi novu energiju u život ali u različitim oblicima: neko će pronaći svoju srodnu dušu, a neko će pronaći -sebe.


Izvor: AutoBlog, 14.Okt.2019, 15:09\nZimske gume su zakonska obaveza već duži niz godina, međutim, kako se približava 1. novembar, datum predviđen za zamenu guma, veliki broj vozača pokušava da nađe način kako da odloži ovu obavezu bar na neko vreme. To nije preporučljivo, jer su kazne za one koji ne poštuju zakon veoma visoke i kreću se u rasponu od 6.000 do 20.000 za fizička lica i od 100.000 do 800.000 za pravna lica. Osim što se materijalno ne isplati, gore od toga je što se u pitanje dovodi bezbednost, kako vozača koji voze na neadekvatnim gumama, tako i drugih učesnika u saobraćaju. Naime, najmanje svaka četvrta saobraćajna nesreća, sa lakšim ili težim povredama, tokom jeseni i zime, prouzrokovana je klizavim i zaleđenim putevima. Kao uzrok...\nAutoMagazin: 14.10.2019 ::: Zašto ne treba štedeti pri kupovini zimskih guma?\nNezavisne Novine: Zašto ne treba štedjeti pri kupovini zimskih guma?\nZimske gume su zakonska obaveza već duži niz godina, međutim, kako se približava 1. novembar, datum predviđen za zamenu guma, veliki broj vozača pokušava da nađe način kako da odloži ovu obavezu bar na neko vreme...To nije preporučljivo, jer su kazne za one koji ne poštuju zakon veoma visoke...


Vesti online / Slobodno Vreme / Auto-moto / "Tojota" - najvredniji automobilski brend\n"Tojota" - najvredniji automobilski brend\nTojota je uspela da zadrži poziciju najvrednijeg svetskog proizvođača automobila. Iza nje sledi Mercedes koji je u odnosu na prethodno izdanje liste najvrednijih automobilskih marki prestigao BMW.\nMeđu prvih deset, međutim, dominiraju nemački proizvođači koji zauzimaju polovinu mesta na listi. Vrednost Tojote porasla je na 35,3 milijarde dolara, u odnosu na 24,5 milijardi koliko je vredela u maju 2013, čime se japanski proizvođač svrstao na 10. mesto najvrednijih svetskih brendova iz svih industrijskih oblasti.\nPozicija Proizvođač Vrednost u milijardama dolara\n1. Tojota 35,3\n2. Mercedes 31,9\n3. BMW 31,8\n4. Honda 18,4\n5. Folksvagen 11,1\n6. Ford 9,1\n7. Hjundai 9,0\n8. Audi 7,7\n9. Porše 6,4\n10. Nisan 6,2\nAUTO-MOTO Najbolji nemački automobili ikad napravljeni\nAUTO-MOTO Vozači se složili: Najpouzdaniji su japanski automobili\nAUTO-MOTO Najpopularniji automobili Evrope u 2017.


Rubrike > Obrazovanje odraslih\nSaopštenje: Održana Završna nacionalna konferencija EPALE projekta - Obrazovanje i učenje na radnom mjestu\nDatum objave: 07.11.2016 16:00 | Autor: PR služba Ministaratva prosvjete\nMinistar prosvjete mr Predrag Bošković govorio je danas, 7. novembra na Završnoj nacionalnoj konferenciji EPALE projekta (Elektronska platforma za učenje odraslih u Evropi – Nacionalni servis podrške za Crnu Goru) na temu Obrazovanje i učenje na radnom mjestu.\nPored ministra Boškovića u uvodnim obraćanjima govorili su i Veljko Tomić, direktor Direktorata za opšte srednje obrazovanje, srednje stručno obrazovanje i obrazovanje odraslih, Helen Bari, savjetnica za projekte u okviru programa Erasmus+, Duško Rajković, direktor Centra za stručno obrazovanje i Katarina Popović, generalna sekretarka Međunarodnog savjeta za obrazovanje odraslih – ICAE.\nMinistar Bošković je rekao da je ovim projektom učinjeno mnogo kada je riječ o buđenju svijesti o važnosti obrazovanja odraslih. On je naglasio da je od velike važnosti pokretanje intenzivnije kampanje stručnog obrazovanja zbog specifičnosti Crne Gore izazvane velikim brojem inostranih radnika. “Ministarstvo je u proteklih godinu i po dana napravilo korekcije u upisnoj politici kako srednjeg, tako i visokog obrazovanja”, rekao je Bošković i dodao da je cilj da ne odlaze svi učenici nakon završetka srednjeg stručnog obrazovanja na fakultete, već rade ono za što su se stručno usavršili i nastave obrazovanje na radnom mjestu.\nMinister Bošković je naglasio ulogu Centra za stručno obrazovanje koji je nosilac ovih aktivnosti i izrazio nadu u rezultat smanjenja broja ljudi koji iz inostranstva dolaze u Crnu Goru kako bi obavljali određene poslove, kao i nadu da ćemo uskoro sopstvenim kadrovskim kapacitetima moći da odgovorimo na potrebe tržišta rada.\nVeljko Tomić, direktor Direktorata za opšte srednje obrazovanje, srednje stručno obrazovanje i obrazovanje odrasli, rekao je da su sve aktivnosti koje sektor obrazovanja sprovodi usmjerene na uspostavljanje sistema stručnog obrazovanja koji stvara stručni kadar, osposobljen za efikasno obavljanje poslova.\nTomić je rekao da podaci pokazuju da je udio realizacije praktičnog obrazovanja kod poslodavca u odnosu na ukupan fond časova različit, u zavisnosti od područja rada. U oblasti saobraćaja se 44,9% časova od ukupnog fonda časova praktičnog obrazovanja realizuje kod poslodavca, u šumarstvu i obradi drveta - 47%, u mašinstvu -11.9%, u elektrotehnici - 24,6%, u turizmu i ugostiteljstvu - 55,7%, uslugama - 67,8%, građevini 27,2%”.\n„U planu je nadogradnja informacionog sistema Ministarstva kako bi se unaprijedio sistem sakupljanja informacija o učenicima koji praktično obrazovanje realizuju kod poslodavca, planira se tako da bi u svakom trenutku bilo vidljivo koji je učenik kod kog poslodavca, koliko vremena učenik treba da bude kod poslodavca, da li je njegovo prisustvo redovno i kakva su postignuća učenika. Takođe, planira se uspostavljanje sistema praćenja učenika nakon završetka obrazovanja. Ovako dobijene informacije biće osnov za donošenje odluka o daljem unapređenju stručnog obrazovanja“, najavio je Tomić.\nDuško Rajković, direktor Centra za stručno obrazovanje, rekao je da je ova institucija dobila ulogu nacionalne službe za podršku EPALE projektu, a njegov zadatak je da pruži podršku u kreiranju sadržaja na EPALE platformi, da je promoviše i pruža doprinos promociji obrazovanja odraslih.\nOn je predstavio dosadašnji razvoj projekta i rekao da je današnja konferencija prilika da se podijele iskustva, sumiraju rezultati zajedno sa predstavnicima Evropske komisije i kolegama iz regiona i daju smjernice za dalji razvoj obrazovanja i učenja na radnom mjestu.\nRajković se osvrnuo na manifestaciju XV dani obrazovanja i učenja odraslih koja je u toku i u okviru koje se promoviše Publikacija o obrazovanju odraslih u Crnoj Gori i međunarodnim okvirima, kao i Andragoški priručnik za nastavnike.\nHelen Bari, savjetnica za projekte u okviru programa Erasmus+, govorila je o ulozi Nacionalnog koordinatora za implementaciju Evropske agende za učenje odraslih na kojoj je baziran projekat. Naime, uloga koordinatora je da poveže i uskladi rad svih relevantnih subjekata u procesu učenja odraslih. Takođe, Bari je govorila o postignućima zemalja članica EU u ovoj oblasti.\nKatarina Popović, generalna sekretarka Međunarodnog savjeta za obrazovanje odraslih – ICAE, rekla je da je obrazovanje i učenje na radnom mjestu tema koja dominira svjetskom agendom za obrazovanje odraslih. Ona je kazala da će nam rješenja koja se primjenjuju u razvijenim zemljama pomoći da prevaziđemo relativnu neefikasnost sistema obrazovanja koja karakteriše region. Ona je zaključila da je učenje na radnom mjestu jedan od najmoćnijih instrumenata u oblasti obrazovanja odraslih.\nZavršna nacionalna konferencija EPALE projekta – kadrovi\nObraćanje - ministar Predrag Bošković - Završna nacionalna konferencija EPALE projekta\nObraćanje - Veljko Tomić, direktor Direktorata za opšte srednje obrazovanje, srednje stručno obrazovanje i obrazovanje odraslih\nObraćanje - Duško Rajković, direktor Centra za stručno obrazovanje\nObraćanje - Helen Bari - savjetnica za projekte u okviru programa Erasmus +\nObraćanje - Katarina Popović - generalna sekretarka Međunarodnog savjeta za obrazovanje odraslih – ICAE


BANJALUKA – Predsjedavajući Savjeta ministara Zoran Tegeltija izjavio je Srni da ne vjeruje da će do 8. januara naredne godine biti postignuta saglasnost u vezi sa Pismom namjere sa MMF-om, s obzirom na činjenicu da ovaj aranžman sadrži pitanja koja predstavljju ozbiljan prenos nadležnosti sa entiteta na nivo BiH.\nTegeltija je pojasno da nema nikakvih primjedbi kada je riječ o ciljevima i politici aranžmana, ali neke mjere koje su definisane u samom Pismu namjere ne poklapaju se ciljevima arnažmana, odnosno ima pitanja koja predstavljaju ozbiljan prenos nadležnosti poput registra bankarskih računa svih građana u BiH koji treba da se vodi u Centralnoj bnaci BiH do pitanja nekih zakona koji su dio dogovora BiH i EU.\n“Postavlja se logično pitanje kako će nama neko pomoći u borbi protiv pandemije i njenim posljedicama tako što ćemo praviti registar na još jednom mjestu a već ga imamo ili pitanje Zakona o električnoj energiji i gasu koji je usaglašen sa Energetskom zajednicom EU i taj zakon postoji i napisan je u Savjetu ministara? Tako dolazimo u situaciju da MMF postavlja to kao uslove za novi aranžman i čini mi se da na taj način svjesno želi da preuzme neke poslove koji su dio dogovora BiH i EU”, istakao je Tegeltija.\nPodsjetivši da na sjednici Fiskalnog savjeta, koja je održana juče posredstvom video-linka, nije postignuta saaglasnost o Pismu namjere, Tegeltija je istakao da ima šest tačaka koje su otvorene u ovom trenutku i o kojima ne postoji saglasnost prije svega Vlade Republike Srpske i jedna tačka o kojoj ne postoji saglasnost između Vlade Federacije BiH i MMF-a.\n“Ostavljen je rok do 8. januara da se postigne saglasnost o aranžmanu, a moje mišljenje je da do toga neće doći, jer jučerašnji zaključni razgovor predstavika MMF-a glasio je da je aranžman moguć ukoliko su vlasti spremne da prihvate ono što je napisano u Pismu namjere. Smatram da ne postoji spremnost vlasti da prihvati neka odrješenja koja su napisana u tom pismu namjere”, rekao je Tegeltija za Srnu.\n“Moje očekivanje je bilo da ćemo lako postići saglasnost i o ovom novom aranžmanu jer nam je on potreban, ali čini mi se da loše pregovarama, da li je razlog i sam način da pregovore vodimo posredstvom video-linka. Uprkos svemu nadam se da će MMF razumjeti da sve naše mjere predstavljaju dio onoga što su ciljevi samog ovog programa. Prema mom mišljenju, tu ima nekih stvari koje se apsolutno ne poklapaju i zaista će trebati vremena i strpljenja. Uslovi za pregovore su otežani a još dodatno potvrđuje moj stav i činjenica da kod Centralne banke BiH nije postojalo dovoljno strpljenja da se razgovara s obzirom na objavljeno saopštenje da guverner neće potpisati Pismo namjere ukoliko u njemu ne bude navedeno da će računi građana biti otvoreni u Centralnoj banci”, naglasio je Tegeltija.\nOn je naveo da su u dosadašnjim aranžmanima sa MMF-om uvijek bile neke teške ekonomske reforme, poput povećanja ili smanjenja plata, penzija, Zakona o radu i slično ali da sada prvi put nema ništa od tih ekonomskih pitanja, već se pojavljuju politička pitanja koja tu nikako nisu trebalo da budu.\n“S toga u potpunosti razmijem stavove premijera Radovana Viškovića i ministar finansija Zore Vidović koje sam i u nekim našim prvim razgovorima prije dva mjeseca upozorio da je riječ o političkim stvarima i da može biti poteškoća u pregovorima sa MMF-om”, istakao je Tegeltija.\nKada je riječ o Vladi FBiH, Tegeltija kaže da njima sve odgovara što vodi nekoj vrsti centralizacije u BiH.\n“Svaka Vlada FBiH prihvata takve stvari i mi smo toga svjesni. Sada kada bi im rekli da ćemo smanjiti izdvajanja sa jedinstvenog računa za indirektno oporezivanje vladama Srpske i FBiH i prenijeli na zajedničke institucije, Vlada FBiH bi to odmah prihvatila iako znamo koliko su im sredstva potrebna”, rekao je Tegeltija.\nOn je naglasio da sa druge strane međunarodna zajednica oličena u bilo kojoj od ovih finansijskih instititucija veoma dobro zna da je stav Republike Srpske da se Ustav ne mijenja ni sa aranžmanom MMF-a niti bilo kakvim fondom.\n“Ustav se mijenja na ustavom predviđen način i kada se i ako se promijeni Ustav onda možete predlagati zakonska rješenja i aranžmane u skladu s tim, ali sada kroz ove aranžmane da mijenjate Ustav to je za Srpsku neprihvatljivo i tako će biti dok je god ova vlast na čelu Srpske. Nadležnosti se ne mogu oduzimati od entiteta i prenositi na nivo BiH i nadama se da će MMF to razmumjeti. Bilo je i težih reformi koje smo realizovalia, ali prenos nadležnosti nikada nije prihvaćena i teško da će i sada biti drugačije”, poručio je Tegeltija. Srna\nKomentari na članak: Tegeltija: Srpska neće prihvatiti aranžman sa MMF-om koji predviđa prenos nadležnosti\n19.12.2020 u 14:56\nAha, znači zapelo je kod prenosa nadležnosti. Ja mislio zbog toga što i dalje se traži kredit “na lijepe oči”. Nema više “na lijepe oči”, a naročito ne za ovolike pare.


Vrata Haškog tribunala neæe biti zatvorena dok Karadžiæ, Mladiæ i Gotovina ne stignu u Hag - 2003-09-12\n12 septembar, 2003\nOkonèanje istraga do 2004. godine, osiguranje hapšenja optuženih i podrška sudijama Tribunala da se sva sudjenja završe do 2008. odnosno u žalbenom postupku do 2010. godine prioriteti su glavnog tužioca Karle del Ponte u naredne èetiri godine na koliko joj je Savet Bezbednosti UN, protekle nedelje produžio mandat.\nNa današnjoj konferenciji za novinare Del Ponte je rekla da Hrvatska mora da uhapsi Antu Gotovinu, Srbija i Crna Gora Ratka Mladiæa a Republika Srpska da intezivira saradnju što æe doprineti bržem hapšenju Radovana Karadžiæa.\n"Verujem da æe oni biti uhapšeni do kraja ove godine", rekla je Del Ponte podseæajuæi i na reèi sadašnjeg i prethodnog predsednika Tribunala Teodora Merona i Kloda Žorde da "vrata ovog suda neæe biti zatvorena dok Karadžiæ Mladiæ i Gotovina ne stignu u Hag".\nOdlaganjem njihovog kao i hapšenja srebrenièke petorke, rekla je Del Ponte može biti ugroženo ostvarenje takozvane izlazne strategije, koja se navodi i u rezoluciju 1503 SB UN, a kojom bi trebalo da se obezbedi uspešno okonèanje rada suda. Zato je veoma važno da sve zemlje, ne samo one iz bivše Jugoslavije, tesno saradjuju s Tribunalom. S druge strane tužilaštvo je spremno da intenzivnije pomogne zemljama bivše Jugoslavije da se što pre osposobe za vodjenje postupaka o ratnim zloèinima u skladu sa medjunarodnim standardima.\nDel Ponte je pozdravila izvinjenja koje su ove nedelje razmenili predsednici Hrvatske i Srbije i Crne Gore nazivajuæi ih "ohrabrujuæim zato što pokazuju želju za pomirenjem koje vodi ka miru i demokratiji a pomirenje se, kako je rekla, može postiæi samo priznanjem da se zloèin dogodio.\nOna je najavljenu posetu delegacije Ministarstva pravde Srbije ocenila kao dobrodošlu i izrazila spremnost da primi dokumentaciju o zloèinima pripadnika OVK koju delegacija donosi jer je tako nešto i sama tražila prvi put pre dve godine. Istrage protiv pripadnika OVK su u toku, potvrdila je Del Ponte a optužnice neæe biti podignute do okonèanja istraga za šta je rok 2004. godina.


Izvor: NoviMagazin.rs, 12.Jan.2018, 23:56\nParisko tužilaštvo pokrenuće sutra istragu protiv tri osobe osumnjičene za pljačku nakita velike vrednosti u luksuznom hotelu Ric u Parizu.\nTužioci će pokrenuti sudsku istragu koja će biti usmerena na povezanost osumnjičenih s organizovanim kriminalom, na zaveru u krivičnom delu, krađu i oružanu pljačku, navodi Asošiejted pres.\nGrupa lopova, od kojih su neki bili naoružani, upala je u sredu u >> Pročitaj celu vest na sajtu NoviMagazin.rs << luksuzni hotel Ric u Parizu i ukrala nakit vredan nekoliko miliona evra. Policija je u međuvremenu pronašla sav ukraden nakit.\nIako je pljačka bila neuspešna, ona je pokrenula pitanja o bezbednosti jednog od najprestižnijih kvartova na svetu, gde se nalaze i francusko Ministarstvo pravde, skupoceni butici i hotel Ric iz 19. veka.\nPokreće se istraga protiv pljačkaša nakita iz hotela Ric\nIzvor: N1 televizija, 13.Jan.2018, 00:18\nParisko tužilaštvo pokrenuće istragu protiv tri osobe, osumnjičene za pljačku nakita velike vrednosti u luksuznom hotelu Ric u Parizu...Tužioci će pokrenuti sudsku istragu koja će biti usmerena na povezanost osumnjičenih s organizovanim kriminalom, na zaveru u krivičnom delu, krađu i oružanu...


+381 (0)11 3345-152\nKorporativno pravo +\nStečaj i reorganizacija\nKrivična odgovornost i privredni prestupi\nEnergetika i prirodni resusrsi\nBankarsko i Poresko pravo +\nBankarsko i Poresko pravo\nTelekomunikacije i mediji +\nRasparave i Arbitraže\nLokalna tržišta postaju deo globalnih izazova i zahtevaju globalni odgovor, uz poznavanje domaćeg zakonodavstva koje se približava u svojoj regulativi Direktivama EU. Naša praksa je izgrađena na visoko kvalifikovanim advokatima koji sprovode postupke u praksi, potpuno svesni i lokalnih i međunarodnih dimenzija pitanja konkurencije.\nSrpsko tržište se uključuje u širok spektar ponašanja u uzdržanosti trgovine uz posebne propise, sporazume i zaštite od monopolske zloupotrebe dominantnog položaja, restriktivnog položaja dobavljača ili kupaca aranžmana, zajednička ulaganja i korporativna spajanja i akvizicije - ovi zakoni utiču na gotovo svaki aspekt aktivnosti kompanije na tržištu.\nPosebno je izgrađena praksa za savetovanje u investicionim transakcijama kroz zajedničko investiciono ulaganje. Nova oblast otvara se i u primeni prava konkurencije u postupcima stečaja i to kroz reorganizaciju i kroz bankrot.\nShodna primena pravila konkurencije se očekuje i u stalnim oblastima. Klijentima se posebno pružaju infomacije o usaglašavanju već postavljenih sitema distribucije sa novim pravilima i izmenama postojećih ugovora.\nGlavni moto rada Advokatske kancelarije "Kosić" je profesionalna praktična primena za svakog pojedinačnog klijenta, upućivanje na primenu svih novih pravila kao i regulative antimonopolskih i prava konkurencije, koji su od suštinskog značaja za svako ulaganje i regularno poslovanje na tržištu, pravovremeno informisanje o usvajanju novih zakonodavnih rešenja i implemetiranju u postojeće ugovore.\nAdvokatska kancelarija "Kosić" je u stalnoj saradnji sa Komisijom za zaštitu od konkurencije u cilju usaglašavanja poslovanja klijenata, ali posebno kroz postupke preuzimanja, spajanja, akvizicije ili bankrota.\nStalni tim advokatske kancelarije Kosić čine visoko profesionalni i iskusni pojedinci, sa stečenim obrazovanjem u zemlji i inostranstvu, koji su angažovani kao advokati, advokatski pripravnici, pravnici, stručni konsultanti i saradnici. Zavisno od konkretnog zahteva klijenta, obrazuje se tim sačinjen od pojedinaca koji je, na stručan i efikasan način, u svakom trenutku spreman da odgovori zahtevima.\nRasprave i arbitraže\nDesanke Maksimović 6,\n+381 (0)11 3345-195,\n+381 (0)11 3242-286\nCopyright © 2017 Avokatska kancelarija Kosić.


Renci uporedio EU sa orkestrom sa „Titanika“ - 10.02.2016, Sputnik Srbija\nPremijer Italije Mateo Renci, koji se tradicionalno zalaže za jačanje evropskih integracija, odavno govori da su Evropskoj uniji potrebne reforme. 10.02.2016, Sputnik Srbija\nevropa, vesti, svet, italija, mateo renci, evropska unija (eu)\n© AP Photo / Geert Vanden WijngaertItalijanski premijer Mateo Renci\nPremijer Italije Mateo Renci, koji se tradicionalno zalaže za jačanje evropskih integracija, odavno govori da su Evropskoj uniji potrebne reforme.\n10 Februar 2016, 13:35\nPremijer Italije Mateo Renci uporedio je Evropsku uniju sa „orkestrom koji svira na „Titaniku“.\n„Evropska unija je kao orkestar koji svira na ’Titaniku‘. Mi smo izveli reforme i sada možemo da kažemo našim evropskim partnerima: prijatelji, vreme je da se menja pogrešni birokratski pristup“, rekao je Renci u intervjuu koji je dao „Blumbergu“.\nRenci, koji se tradicionalno zalaže za jačanje evropskih integracija, odavno govori o potrebi da se reformiše EU. Određeni krugovi u Briselu optužuju italijanskog lidera da mu nedostaje konkretna strategija.\nRanije je predstavnik Evropskog saveta Donald Tusk izjavio da je migrantska kriza „kritična tačka“ za politički sistem Evrope i da je postalo jako teško disciplinovati zemlje-članice EU. Po njegovom mišljenju, Evropa ima dva meseca da spreči krah šengenske zone, ako migrantsku krizu ne stavi pod kontrolu.


Usvojen nacrt rebalansa budžeta opštine Srebrenica - infoBirač\nOdbornici Skupštine opštine Srebrenica usvojili su nacrt rebalansa opštinskog budžeta za ovu godinu u iznosu od 11.210.660 KM.\nNacrtom budžeta je za došlo je do preraspodjele odnosno realokacije budžetskih sredstava smanjivanjem ili povećavanjem pojedinih budžetskih stavki zavisno od visine utroška u prethodnom i potreba planiranih sredstava u narednom periodu.\nIako je Ministarstvo finansija Republike Srpske sugerisalo da se u nacrtu budžeta planirani prihodi opštine umanje za 200.000 KM u odnosu na postojeći budžet, zbog smanjenja prihoda od PDV-a što je posljedica pandemije virusa korona, do toga nije došlo.\nNačelnik opštine Mladen Grujičić to je obrazložio činjenicom da je na račun opštine toliki iznos sredstava uplatila Vlada FBiH za izgradnju puteva za povratnička sela i da je zbog toga ostao isti iznos planiranih prihoda.\nGrujičić je rekao da su prihodi opštine u ovoj godini za više od 30 odsto manji nego u istom periodu prošle godine zbog virusa korona zbog čega došlo do smanjenja prihoda i povećanja dugovanja prema dobavljačima zbog čega se vrši realokacije i preusmjerenje sredstava sa određenih troškova.\nOdbornici su iznijeli mnoštvo primjedbi na predloženi nacrt budžeta. Tražili su analizu troškova u periodu vanrednog stanja i vanrednih mjera kao i izvještaj o prihodima i rashodima u proteklom dijelu ove godine što, po njihovoj ocjeni, treba da budu osnovni pokazatelji i smjernice za izradu rebalansa budžeta kao i program sanacije posljedica virusa korona koji nije sačinjen.\nNakon odborničkih diskusija i sugestija za usklađivanje pojedinih prihodovnih i rashodovnih budžetskih stavki i preraspodjelu sredstava, prije usvajanja nacrta budžeta usvojen je amandman da se 50.000 KM planiranih za organizovanje tradicionalne kulturno-sportske manifestacije „Dani Srebrenice“, koja zbog pandemije nije održana, preraspodijele za druge namjene.\nOdlučeno je da 20.000 KM bude raspoređeno za podsticaj malinarstvu, a 30.000 za izgardnju i uređenje igrališta u Skelanima.\nOdbornici su danas usvojili još nekoliko tehničkih odluka koje se odnose na izdavanje pod zakup opštinskog poljoprivrednog zemljišta, kancelarija i poslovnih prostora.


Podneta prijava zbog odlaganja otpadnog mulja u Lepenicu\nVesti Autor:Beta18. jan. 202114:50\nMinistarstvo zaštite životne sredine Srbije objavilo je da je podneta prijava protiv odgovornog lica zbog nezakonitog odlaganja otpadnog mulja u reci Lepenici.\nNavedeno je da je prijava podneta nakon uviđaja inspekcije i izlaska na teren nadležnih službi Grada Kragujevca u pratnji službenika MUP, navedeno je na sajtu Vlade Srbije.\nIz Ministarstva su istakli da su reagovali odmah nakon poziva inspekciji da se sa obale reke Lepenice, na području Kragujevca, nezakonito odlaže velika količina otpadnog mulja u reku, ali nije precizirano protiv koga je podneta prijava.\nMinistarka zaštite životne sredine Irena Vujović je poručila da u ovakvim slučajevima nema povlašćenih, niti zaštićenih, dodajući da je prošlo vreme kada su ovakvi postupci bili tolerisani ili su prolazili nekažnjeno.\n„Današnji primer bahatosti i neodgovornog odnosa prema životnoj sredini i našim rekama zaslužuje najstrožu kaznu, koja treba da posluži kao primer svima koji ubuduće pomisle da otpadni materijal odlože u reku“, naglasila je ona, navedeno je u saopštenju.\nVujović je navela da očekuje da odgovorna lica budu najstrože kažnjena i dodala da je za adekvatno reagovanje u ovakvim situacijama izuzetno važna koordinacija svih nadležnih institucija, što se u slučaju Lepenice pokazalo kao ključno.\n„Ulažemo velika sredstva i napore kako bismo zaštitili naše reke, a ovakvi postupci pojedinaca su nedopustivi. Pozivam sve građane da čuvaju životnu sredinu i prijave svaki nezakonit čin koji dovodi do njenog narušavanja“, zaključila je ministarka, navedeno je u saopštenju.\nLepenicaMinistarstvo zaštite životne sredinemuljOtpad


KURS: NEKOM ZARADA, NEKOM GUBITAK\nPrema računici Ekonomist magazina, pad dinara je, samo u poslednje dve nedelje, nekome doneo profit od dve milijarde dinara.\nDomaća valuta je tokom ove godine najjača bila početkom avgusta kada je za jedan evro bilo potrebno oko 75, 5 dinara, a najslabija početkom decembra kada je bilo potrebno oko 91, 5 dinar za evro. Na toj kursnoj razlici od oko 16 dinara neko je značajno profitirao, kaže urednik svih izdanja Ekonomist Magazina Milan Ćulibrk.\n“Računica koju smo pravili za novi broj Ekonomista pokazuje da su samo u poslednje tri nedelje oni koji su panično kupovali devize, dok je evro strahovito rastao, praktično izgubili preko dve milijarde dinara”, kaže Ćulibrk i dodaje da su "oni kupovali devize po mnogo višem kursu nego što je iznosio u četvrtak. Neko je, pri tome, zaradio tih dve milijarde dinara”.\nGrađani teško mogu profitirati i sami prognozirati kako će se dinar kretati. Tako je juče, posle trodnevnog jačanja, domaća valuta ponovo oslabila za 1,27 dinar, pa je zvanični srednji kurs iznosio 85,28 dinara za evro. Dinar i danas nastavlja sa padom vrednosti. Ipak, u Narodnoj banci Srbije uveravaju građane da će kurs biti stabilan i kažu da bi u narednom periodu dinar mogao da ojača.\nMere centralne banke, koje će sve banke u Srbiji primenjivati od 18. decembra, dovešće do povećanja ponude deviza sa jedne i smanjenja dinara na tržištu, sa druge strane. Očekuje se povećana ponuda deviza i jer će brojni građani Srbije koji rade u inostranstvu za praznike doći kući.\nPrema rečima Branislava Zoroje, iz Narodne banke Srbije, činjenica je da priliv kapitala po tom osnovu izuzetno visok i ove godine je već u oktobru iznosio tri milijarde dolara. “Očekujemo dodatni priliv za poslednja dva meseca još oko 800 miliona dolara, pri čemu napominjem da bi u decembru, zahvaljujući sezonskoj komponenti, trebalo da dođe do priliva kapitala od naših ljudi iz inostranstva, ali i do povraćaja dela devizne štednje koji je povučen u prethodna dva meseca, a sada će ih ljudi, zbog povećane potrošnje pred Novogodišnje praznike konvertovati u dinare preko menjača”, očekuje Zoroja.


Počeo Program "Moja prva plata", poslodavci objavljuju ponude do 25. septembra - Ekonomija - Dnevni list Danas\nPočetna » Ekonomija » Počeo Program „Moja prva plata“, poslodavci objavljuju ponude do 25. septembra\nPočeo Program „Moja prva plata“, poslodavci objavljuju ponude do 25. septembra\nU fabrici Biospringer u Senti danas je zvanično najavljen početak Programa „Moja prva plata“, koji ima za cilj da podstakne zapošljavanje mladih.\n3Piše: Danas Online 17. avgusta 2020. 12.48 Izmenjeno: 13.27\nProgram "Moja prva plata" Foto: Kancelarija za IT i e-upravu\nKako se navodi u saopštenju Kancelarije za IT i elektronsku upravu, ovim programom www.mojaprvaplata.gov.rs cilj je i da se pruži podrška privredi u rešavanju problema s nedostatkom kadrova.\nProgram je najavljen u prisustvu predsednice Vlade Srbije, Ane Brnabić, predsednika Pokrajinske Vlade Igora Mirovića, direktora Kancelarije za IT i eUpravu, Mihaila Jovanovića i predsednika Privredne komore, Marka Čadeža.\nPoslodavci koji su zainteresovani za učešće u Programu, kako se ističe u saopštenju, objavljuju konkretne radne pozicije na Portalu Moja prva plata od 17. avgusta do 25. septembra, a zatim od 1. oktobra počinje rok i svim zainteresovanim kandidatima da konkurišu na neku od pozicija.\n„Mladima sa završenim srednjim obrazovanjem obezbeđena je mesečna novčana naknada u iznosu od 20.000 dinara, dok za one sa završenim visokim obrazovanjem naknada iznosi 24.000 dinara. Za Program „Moja prva plata” opredeljene su ukupno dve milijarde dinara iz budžeta Republike Srbije. Sredstva će biti isplaćivana direktno licima na osposobljavanju, preko Nacionalne službe za zapošljavanje. Pored iznosa koji isplaćuje država, poslodavci mogu da isplate i dodatna sredstva“, navodi se u saopštenju.\nPredsednica Vlade Srbije Ana Brnabić izjavila je danas u Senti da Vlada kroz program pomoći „Moja prva plata“ ulaže dve milijarde dinara, kako bi 10.000 mladih steklo prvo radno iskustvo i lakše našlo trajno zaposlenje.\nBrnabić je, na predstavljanju tog projekta u fabrici kvasca „Biospringer“ u Senti, najavila da će, ukoliko program bude uspešan, to biti samo početak kada je reč o takvom vidu podsticanja zapošljavanja mladih.\nBrnabić je kazala kao očekuje da će i posle devet meseci trajanja programa, tokom kojih država dotira zarade sa 20.000 dinara za one sa srednjom školom i 24.000 dinara za one sa završenim fakultetom, ostati da rade u tim kompanijama, objavljeno je na sajtu Vlade Srbije.\nPrema njenim rečima, poslodavci će moći na tu sumu da dodaju naknadu mladima koje angažuju.\nKako je precizirala, od danas do 25. septembra zainteresovani poslodavci mogu da se za program prijave elektronski, dok će mladi ljudi moći da se takođe elektronski prijave od 1. do 15. oktobra.\nBrnabić je kazala i da mladi već od danas mogu da pristupe portalu „Moja prva plata“ i upoznaju se sa pozicijama za koje će moći da konkurišu.\nPredsednik Privredne komore Srbije (PKS) Marko Čadež podsetio je da realizacija projekta počinje danas i objasnio da on podrazumeva da će mladi, koji su završili srednju školu ili fakultet, dobiti prvi posao, potrebno radno iskustvo i prvu platu.\nOn je ocenio da je ovo važan projekat za srpsku privredu, kroz koji će proći 10.000 mladih i doprineti tome da se kod njih smanji stopa nezaposlenosti.\nMnoge državne institucije, kako je ukazao, učestvovale su u izradi tog programa, među kojima je i Kancelarija za IT i eUpravu, koja je napravila portal „Moja prva plata“.\n„Taj protal je danas zvanično i pušten u rad, a mi se sada nalazimo u prvoj firmi koja se prijavila za taj program“, naveo je Čadež i ocenio da će današnji dan verovatno biti završen sa velikim brojem prijavljenih komapnija.\nPrema njegovim rečima, važno je da se što više kompanija prijavi za taj program do 25. septembra, kako bi od 1. oktobra počela prijava kandidata mlađih od 30 godina koji su završili ili srednju školu ili fakultet.\nPrema statistici, mladi su nakon fakulteta čekali na prvo radno mesto 23 meseca, rekao je Čadež i objasnio da su oni u „začaranom krugu“, jer kada završe fakultet traži im se radno iskustvo koje nemaju.\nAna Brnabić, Marko Čadež, Mladi, Moja prva plata, poslodavci, senta, ZapošljavanjeSenta\n17. avgusta 2020. u 13.07\nne da nije pocela vec je zavrsena za sve koji nisu SNS.Licno se uverila.. ti programi su zavrseni rekli mi pre 10 dana.U nasem zavodu za zaposljavanje i to vrlo drsko..nasla radnika sa VSS visok prosek hoce ..a u nsz kazu jok zaposli tako ovo jre vec rezervisano..jel tako pita telefonom okolo..tako je kazu joj..i jos sam bezobrazna sto ne mogu tek tako da zaposlim odabranu pripravnicu..ne nemas prava trebalo je…bla bla bla a sada si okasnila…kako pitam ja..lako rezervisano a mi smo vam kandidata poslali da ga redovno zaposlite..e pa zaposli ga ti koja si tu po preporuci SNS\n18. avgusta 2020. u 18.41\nTrazim neku obuku\nantonina zumberaj kaže:\n08. decembra 2020. u 21.16\nbilo bi mi drago kad bi imala posao preko onlain


Saša Ilić novi trener Čukaričkog – REPORTER\nSaša Ilić novi trener Čukaričkog\n17/08/2021 Reporter Domaći fudbal, Fudbal, Vesti 0\nLegendarni fudbaler Partizana Saša Ilić novi je trener Čukaričkog, saopštili su „brđani“. Ilić je sa timom sa Banovog brda ugovorio dvogodišnju saradnju.\nIlić će na klupi Čukaričkog naslediti Dušana Đorđevića, koji je nakon lošeg starta sezone dao ostavku.\nSaša Ilić će se tako oprobati u trenerskom poslu, pošto će mu u Čukaričkom biti prvi angažman na poziciji šefa stručnog štaba.\nČukarički je potvrdio da je ugovorena dvogodišnja saradnja sa Ilićem, koji će biti predstavljen u sredu.\n„Najpre bih želeo da zahvalim Dušanu Đorđeviću na svemu što je učinio za klub u prethodnih godinu dana, pre svega na rezultatima koje je ostvario. Rastali smo se posle dogovora, ekipa je u poslednjih mesec dana delovala iscrpljeno i umorno, ali smo prevashodno želeli bolju igru. Poenta je bila da se razdrma ekipa, a Duletu želimo mnogo sreće u daljoj karijeri. Tu smo da mu pomognemo šta god možemo“, kazao je Vladimir Matijašević, direktor Čukaričkog.\n„Što se tiče novog šefa struke, izbor je pao na Sašu Ilića, legendu Partizana, kojem su počast odali i Zvezdini navijači. Znamo vrlo dobro kako se oprostio od fudbala, imao je veliku karijeru. Što se tiče trenerskog posla, ima iskustvo u mlađim reprezentativnim kategorijama, bio je i pomoćnik u stručnom štabu Draganu Stojkoviću Piksiju u seniorskom timu Srbije“, dodaje prvi čovek Čukaričkog.\nIlić će, nakon promocije u sredu, imati prvi trening sa ekipom, a debi na klupi Čukaričkog u subotu, u duelu šestog kola Superlige Srbije, kada Čukarički igra u gostima sa Radničkim 1923 u Kragujevcu.\nDejan Stanković uigravao nove formacije i taktike za utakmicu protiv Kluža\nBitka za Ronalda – PSŽ, Siti i Real žele Portugalca


Mehmedović na čelu Jošanice, kormilo Sretenoviću - Radio Sto Plus\nMehmedović na čelu Jošanice, kormilo Sretenoviću\nPrivatni preduzetnik iz Novog Pazara Kemal Mehmedović imenovan je na vanrednoj Skupštini za predsednika Upravnog odbora Fudbalskog kluba Jošanica. „Moramo da ispoštujemo sve dogovore unutar kluba, da igrači i rukovodstvo pokažu ažurnost, ali i da popravimo marketing. Bitno je da se konsolidujemo i pokušamo...\nPrivatni preduzetnik iz Novog Pazara Kemal Mehmedović imenovan je na vanrednoj Skupštini za predsednika Upravnog odbora Fudbalskog kluba Jošanica.\n„Moramo da ispoštujemo sve dogovore unutar kluba, da igrači i rukovodstvo pokažu ažurnost, ali i da popravimo marketing. Bitno je da se konsolidujemo i pokušamo da opstanemo u zapadnoj grupi Srpske lige“, rekao je Mehmedović radiju Sto plus.\nPotpredsednici kluba u narednom periodu biće Asim Zejnelović, Vujica Tiosavljević i Senad Ljajić. Staniša Sretenović postavljen je za šefa stručnog štaba, generalni sekretar je Sanel Zejnelović, a sportski direktor Zenaid Totić.\n„Klub je došao do ivice propasti, bio je poslednji trenutak da se reaguje. Odmah posle Skupštine, mnogi igrači su izrazili želju da nam se priključe. Imamo dobre kontakte, želimo da afirmišemo talente“, kazao je Mehmedović.\n„Organizovaćemo se na najbolji način za klub. U jednom delu bićemo samostalni, ali ćemo istovremeno pokušati da činimo dobre stvari za Novi Pazar i budemo B pogon našeg superligaša“, objasnio je Mehmedović.


Frozinone doveo nekadašnju veliku nadu Crvene zvezde - Sportal\nS. Milićević - Vest objavljena: 19:52 - 20.11.2015\nMože se reći da je 22-godišnjak napredovao u karijeri, pošto je potpisao ugovor za četvrtoplasirani Frozinone, koji ima devet bodova manje od lidera Serije B, Karpija, dok je Peskara trenutno osma na tabeli.\nĆosić je prošao sve mlađe kategorije Crvene zvezde, ali umesto da zaigra za prvi tim on je sa nepunih 17 godina prešao u moskovski CSKA.\nU Rusiji nikada nije dobio šansu u prvom timu, već je 2011. godine vraćen na pozajmicu u Crvenu zvezdu. Za godinu i po dana u crveno-belom dresu je odigrao 21 utakmicu i postigao jedan gol (Protiv užičke Slobode), ali Beograđani nisu mogli da plate CSKA obeštećenje od 880.000 evra, pa je Ćosić 2012. godine prešao u Peskaru.\nZa italijanski klub je odigrao 49 utakmica ali ove sezone je imao nešto slabiju minutažu pa je Peskara odlučila da joj štoper nije više potreban.\nĆosić je bio i član omladinske i mlade reprezentacije Srbije i važio je za jednog od talentovanijih domaćih defanzivaca, ali do sada nije uspeo da napravi karijeru kakva se od njega očekivala.\nUroš Ćosić Serija B Frozinone FK Peskara Fudbalski transferi Evropski fudbal


SLAVKO DUNJIĆ IZABRAN ZA PREDSJEDNIKA OPŠTINSKOG ODBORA UJEDINJENE SRPSKE U GRADIŠCI | Politika Gradiška\nSLAVKO DUNJIĆ IZABRAN ZA PREDSJEDNIKA OPŠTINSKOG ODBORA UJEDINJENE SRPSKE U GRADIŠCI\npetak, 29 decembar 2017 11:00\nNa Drugoj izbornoj skupštini Opštinskog odbora Ujedinjene Srpske za novog predsjednika sinoć izabran narodni poslanik Slavko Dunjić, koji je na tom mjestu nasledio dosadašnjeg predsjednika Tihomira Mihajlovića.\nNakon izbora za predsjednika Opštinskog odbora Ujedinjene Srpske, Dunjić je poručio da će ova satranka na izborima naredne godine biti druga po broju glasova u Gradišci.\nPredsjednik Ujedinjene Srpske Nenad Stevandić rakao je da je stranka u Gradišci organizovan na vrhunskom nivou, a da su personalne promjene samo priprema za naredne izbore.\n“Ujedinjena Srpske je u nepune dvije godine postala jedan od ključnih političkih faktora u Gradišci, od čije saradnje zavisi i razultat budućih izbora za koje samo svi zainteresovani da ih dobije patriotska koalicija”, rekao je Stevandić.\nOn je naglasio da Ujedinjena Srpska, zajedno sa svim patriotskim strankama, želi da pokaže da Republika Srpska može da odoli svim iskušenjima i da postoje stranke koje će je sačuvati i učiniti još boljom.\nNačelnik opštine Gradiška Zoran Adžić, koji je i predsjednik opštinske organizacije SNSD-a u Gradišci, rekao je da je Ujedinjena Srpksa korektan koalicioni partner i da je doprinjela političkoj stabilnosti u Gradišci.\n“SNSD, Ujedinjena Srpska, DNS i Socijalistička partija, pokazuju izuzetnu političku zrelost i želju da se Gradiška infrastukturno, privredno, i na svaki drugi način razvija. Mislim da smo na putu dobre saradnje, koja je u interesu građana i privrednika opštine Gradiška”, naglasio je Adžić.\nIzbornoj skupštini Ujedinjene Srpske u Gradišci prisustvovali su članovi republičkog i opštinskog rukovodstva stranke, i gosti.\nPoslednje ažurirano petak, 29 decembar 2017 11:07


UNHCR: Ne može biti suspendovano međunarodno priznato pravo na traženje azila i princip ne vraćanja državljana\nUNHCR, UN-ova agencija za izbeglice, apeluje na smirivanje i ublažavanje tenzija na granicama Turske s Evropskom unijom u svetlu sadašnjeg povećanog kretanja ljudi – uključujući izbeglice i azilante.\nUNHCR prati kretanja u Turskoj i Grčkoj i nudi svoju podršku. Kao i u svim takvim situacijama, važno je da se vlasti uzdrže od bilo kakvih mera koje bi mogle povećati patnju ranjivih kategorija među ljudima u pokretu.\nSve države imaju pravo da kontrolišu svoje granice i upravljaju ilegalnim kretanjem, ali istovremeno treba da se suzdrže od prekomerne ili nesrazmerne sile i održavaju sisteme za uredno postupanje sa zahtevima za azil.\nNi Konvencija o statusu izbeglica iz 1951. godine, niti zakon o izbeglicama EU ne pružaju pravnu osnovu za obustavu prijema zahteva za azil. Grčka Vlada se u vezi s tim pozvala na član 78 (3) Ugovora o funkcionisanju EU (UFEU), međutim, ova odredba omogućava da privremene mere usvoji Savet, na predlog Komisije i uz konsultaciju sa Evropskim parlamentom, u slučaju da se jedna ili više država članica suoče sa vanrednom situacijom koju karakteriše nagli priliv državljana trećih zemalja, dok ona ne može suspendovati međunarodno priznato pravo na traženje azila i princip zabrane vraćanja državljanina, koji su takođe istaknuti u pravnom sistemu EU. Lica koja ilegalno ulaze na teritoriju države takođe ne bi trebalo da budu kažnjena ako se bez odlaganja predstave vlastima i zatraže azil.\nNa granicama između Turske i EU, UNHCR sarađuje sa nacionalnim partnerima, turskim Crvenim polumesecem, IOM-om i Unicefom, procenjujući situaciju i pružajući humanitarnu pomoć tamo gde je to potrebno. Grupe u kojima su Sirijci, Afganistanci, Iranci, Sudanci i druge nacionalnosti – uključujući žene, decu i porodice koje stižu u nesigurnim uslovima.\nU Grčkoj su timovi UNHCR-a prijavili dolazak oko 1.200 ljudi 1. marta i 2. marta ujutro na ostrva Istočnog Egeja (Lesvos, Chios, Samos) – više od nedavne dnevne stope. UNHCR je napunio zalihe suve hrane i ćebadi kako bi pomogao novopridošlima i potvrdio da drugi akteri imaju dodatne zalihe na raspolaganju.\nGrčka i druge države na spoljnoj granici EU ne bi trebale biti same. Za jačanje odgovora Grčke potrebni su kontinuirani evropski resursi, kapacitet i solidarnost.\nIstovremeno, međunarodna podrška Turskoj koja je već ugostila milione izbeglica, kao i drugim zemljama susedima Sirije, mora se održati i pojačati.\nDok je situacija na zapadnim granicama Turske i Grčkoj zbog kretanja nekoliko hiljada ljudi zabrinjavajuća, humanitarna katastrofa koja se odvija na severozapadu Sirije i masovne humanitarne potrebe u Idlibu za oko 950.000 interno raseljenih ljudi i dalje zahtevaju hitne akcije./ibna


Hifa Petrol 2018. ostvarila rast prihoda od preko 24 %, u planu nove investicije - Akta.ba\n29.01.2019. 08:32 / Izvor: Akta.ba\nHifa Petrol je proširila svoju mrežu benzinskih stanica te trenutno posjeduje 32 širom Bosne i Hercegovine sa tendencijom širenja mreže i u 2019. godini.\nKako je ranije najavljeno, nastavljeno je sa novim investicijama, te je zaključno sa akvizicijom plinskog i naftnog terminala u Ševarlijama Hifa Petrol samo u 2018. godini investirala preko 10 miliona konvertibilnih maraka.\nU svom vlasništvu trenutno posjeduje 5 naftnih i 3 plinska terminala koji se osim ovog u Ševarlijama, nalaze u Bukvi kod Tešnja, Grudama, Mostaru, Vogošći, a koji zadovoljavaju najviše tehnološke i ekološke norme poslovanja.\nKompanija snabdijeva preko 2.500 privrednih subjekata, a neki od njih su JP Autoceste Federacije BiH, Željeznice Federacije BiH, KJKP Gras, JP Šume Republike Srpske, JP BH Pošta i mnogi drugi.\n"Broj uposlenih povećan je za 23%, odnosno za 70 novih uposlenika , čime je ukupan broj uposlenih na kraju 2018. godine bio preko 370. Kompanija veoma brine o svojim uposlenicima pružanjem što kvalitetnijih uslova rada sa fokusom na konstantno usavršavanje kroz razne edukacije i seminare", izjavio je generalni direktor i vlasnik kompanije Hajrudin Ahmetlić.\n"Tokom protekle godine nastavili smo sa unapređenjem poslovanja i veoma smo ponosni što novu 2019. godinu počinjemo kao prva kompanija u Bosni i Hercegovini iz naftne branše koja je dobila industrijsku sigurnosnu dozvolu, međunarodno priznati dokument koji u konačnici pokazuje da kompanija Hifa Petrol posluje u skladu sa svjetskim i evropskim sigurnosnim standardima", istakao je generalni direktor i vlasnik kompanije Hajrudin Ahmetlić .\nU toku svog dugogodišnjeg rada, kompanija kontinuirano nudi usluge visokog kvaliteta i pruža najbolje pogodnosti svojim vjernim kupcima. Na Hifa Petrol benzinskim stanicama točenjem goriva u vrijednosti od 50KM, kupci imaju mogućnost besplatnog pranja vozila. Osim toga, u saradnji sa BIHAMK-om, njihovim članovima je omogućen popust od 0.05KM po litri goriva. Kompanija Hifa Petrol i u 2019. nastavlja sa ulaganjem u nove projekte te konstantno radi na poboljšanju i proširenju usluga kao i pružanju podrške i nagrađivanju svojih vjernih kupaca.